Els científics no tenen clar si arribarà al mar i diuen que l'erupció es podria allargar fins al novembre\nUnes nenes mirant com avança la lava del volcà de l'illa de La Palma. RAMÓN DE LA ROCHA / EFE\nBarcelonaLa lava del volcà Cumbre Vieja, a l'illa de La Palma, es mou més lentament però segueix engolint-ho tot. Aquest dimecres al vespre, el riu avançava a uns quatre metres per hora, lluny dels 120 assolits dimarts. Tot i això, el president de les Canàries, Ángel Víctor Torres, ha explicat que la lava continua “el seu camí inexorable” i ha avisat que “és impossible" aturar-la, malgrat tota "la bona voluntat” que hi pugui haver, de desviar el seu recorregut amb barricades, cosa que pot implicar "un risc per a les persones”. L’últim poble on ha entrat la lava és Todoque , un petit municipi d’uns 1.200 habitants on aquesta última nit els bombers intentaven desviar-la. Ha sigut en va: la llengua de lava ha aconseguit obrir-se pas pels carrers i engoleix tot el que troba.\nEl que ja no tenen tan clar els científics és que arribi al mar. En les últimes hores s'ha tornat encara més viscosa i cada cop va més lenta perquè omple forats del terreny. El director tècnic del pla d’emergències per risc volcànic (Pevolca), Miguel Ángel Marcuende, ha avisat que hi pot haver més episodis explosius, com els que es van produir dimarts a la nit. El volcà té nou boques, quatre de les quals actives, d’una única fissura, tot i que al principi s’havia parlat de dues.\nLa lava continua obrint-se pas a poc a poc i ja ha cobert 153 hectàrees, que han quedat engolides per pedres, foc i cendra. Aquest és el càlcul que fa l’Institut Vulcanològic de les Canàries (Involcan) basant-se en les imatges del satèl·lit del programa Copernicus. Els científics preveuen que el volcà podria expulsar lava fins al novembre, un escenari que cada cop es fa més difícil per a les 5.700 persones que han hagut de marxar de casa a correcuita. Fins ara la lava ha arrasat 320 immobles, bona part dels quals eren habitatges. Torres ha dit que els afectats pel volcà viuen “amb angoixa i dolor” el fet de perdre-ho tot.\nEl govern canari ha explicat que posarà a disposició dels afectats 73 habitatges de dues promocions que encara estan buides i que buscarà també cases prefabricades. Per reconstruir les infraestructures com ara carreteres, escoles o centres de salut, es buscarà el suport d'Europa, tot i que ara la "prioritat" és la necessitat d'habitatge dels veïns que s'han quedat sense llar, deia el vicepresident canari, Román Rodríguez. Mentre no arriben les noves cases els allotjaran en apartaments i hotels.\nDesprés dels esforços en va dels bombers per intentar canalitzar la colada de lava i salvar Todoque, els veïns del poble han pogut anar a recollir les seves pertinences aquest dimecres. El fet que la lava avanci més a poc a poc ho ha facilitat. Tot i això només s'han pogut emportar el més imprescindible.\nEls veïns de Todoque poden recollir les seves pertinences fins a aquest vespre. DESIREE MARTIN / AFP\nEls bombers han començat al poble de Todoque una operació per intentar desviar la lava. EUROPA PRESS\nL'erupció del volcà de l'illa de La Palma pot allargar-se fins al novembre. NACHO DOCE / REUTERS\nPluja àcida però d'efecte "reduït"\nL'Agència Estatal de Meteorologia (Aemet) preveu que el núvol del volcà arribi a Tenerife, El Hierro i La Gomera aquest dijous i treballa amb la possibilitat que caigui pluja àcida en alguns punts d'aquestes tres illes. Segons les estimacions del sistema europeu de satèl·lits Copernicus, el diòxid de sofre procedent de l'erupció arribarà divendres a cobrir bona part de la península Ibèrica, quasi tot el Marroc i Tunísia, així com les costes mediterrànies de França, Itàlia, Algèria i Líbia. Ara bé, el científic Mark Parrington ha explicat que aquest fenomen tindrà "repercussions molt reduïdes" sobre de les condicions meteorològiques i la qualitat de l'aire. L'explicació és que la majoria de les partícules es troben en capes molt superiors de l'atmosfera. Això també fa que només es percebi una "lleu boirina" al cel, ha explicat el científic.\nMarcuende ha insistit en les últimes hores en la mateixa línia i ha assegurat que les emissions de diòxid de sofre no representen "cap perill per a la salut humana”, tot i que ha demanat no acostar-se a l’erupció perquè el gas pot afectar els ulls i els pulmons. Tot i els últims episodis explosius, la deformació a la zona de l’erupció no ha crescut i es manté en 28 centímetres. Segons Marcuende, el fenomen es manté “en una minizona d’estabilitat” que no se sap “fins quan s'allargarà”. Per això els científics treballen per esbrinar quant de temps el volcà trigarà a deixar d’estar en erupció.\nErupció volcà La Palma Illes Canàries


ATLETISME – 40ª CURSA POPULAR D’IGUALADA – Entrevista a la guanyadora Absoluta fem. – (21/10/2018) – Club Atlètic Igualada\nATLETISME – 40ª CURSA POPULAR D’IGUALADA – Entrevista a la guanyadora Absoluta fem. – (21/10/2018)\n23 d'octubre de 2018 | Javi\nAnna Noguera Raja – 1992 – C.A. Igualada Triatló Petromiralles –\nAquesta ha estat la 1ª victòria absoluta de la Triatleta del C.A. Igualada Triatló Petromiralles. Anna Noguera assolia enguany el triomf en la prova dels 5 Km. amb un registre de 17’51”, entrant 17ª de la general, seguida de la guanyadora del 2017, la Infantil Carla Bisbal -IES Pere Vives / CAI Petromiralles – 2ª absoluta i 44ª general amb 19’07”, i de la Cadet del CAI Petromiralles / Academia Igualada Júlia Solé, 3ª absoluta fem. i 71ª general amb 19’59”.\nParlem amb l’Anna Noguera, molt satisfeta per aquesta victòria absoluta en el seu retorn a la Cursa Popular igualadina:\nP – Ha estat la teva 1ª victòria absoluta en la Cursa Popular. Com ho has vist?\nR – Doncs la veritat es que molt bé. Feia anys que no la podia fer, i trobo que l’ambient ha millorat molt amb el trasllat al Parc Central. Es un dia molt especial tant per als nens com per als pares, per a les escoles… Es un dia molt maco, de celebració.\nP – Aquest nou recorregut, el trobes millor que l’anterior amb sortida i arribada a Cal Font?\nR – Si, com he dit abans crec que aqui al Parc Central s’aprofita molt l’espai, la gent pot estar\namb la familia, els amics, gaudir d’activitats paral·leles, i està molt bé.\nL’Anna s’ha situat enguany entre les triatletes capdavanteres a nivell estatal i internacional, assolint el Campionat d’Espanya de Triatló tant en mitja com en llarga distància, i ha estat també internacional, amb un brillant 10è lloc al Mundial de llarga distància, amb la Selecció estatal.\nR – Estic molt contenta del que he assolit enguany, he tingut una bona temporada. Ara estic preparant l’Europeu, en el que competiré dintre d’una setmana, per finalitzar la temporada.\nP – De cara a l’any vinent, quina planificació i quins reptes tens?\nR – Si, l’any que ve seguiré amb les competicions de mitja distància (70.3), i faré també competicions de llarga distància. Tinc plaça per fer el Campionat del Mon de llarga distància per segon any, i aixó em motiva molt. La resta de proves seran competicions de mitja distància, compaginant les curses a nivell estatal i les internacionals.\nEns acomiadem de l’Anna, tot desitjant-li sort per aquest Europeu, i que segueixin els èxits la propera temporada. – Club Atlètic Igualada –


sourCEntral - KABCCLIENT\nkabcclient − Client de línia d'ordres per a la llibreta d'adreces de KDE\nkabcclient [[−A] | [−R] | [−M] | [−S] | [−L]] [−−match−case] [−−nosave] [−ic codec] [−if format] [−if−opts opcions−format] [−oc codec] [−of format] [−of−opts opcions−format] [data−entrada]\nkabcclient permet accés mitjançant la línia d'ordres a la llibreta d'adreces de KDE, per exemple en scripts de l'intèrpret d'ordres. Admet entrada des de stdin a través d'arguments addicionals en la línia d'ordres. La sortida sempre s'escriurà a stdout.\nAfegeix una nova entrada de contacte a la llibreta d'adreces.\nElimina una entrada de contacto existent de la llibreta d'adreces.\nFusiona les dades d'entrada amb un contacte existent en la llibreta d'adreces. Això afegeix la nova informació a la ja existent.\nCerca a la llibreta d'adreces les entrades de contactes que coincideixin.\nMostra totes les entrades de la llibreta d'adreces.\nCodifica el text introduït mitjançant una codificació de text establerta. Veure −ic ajuda per a informació addicional sobre codecs d'entrada. Per omissió local és la que usarà el codificador per a les preferències actuals de locale(5).\nAnalitza el text introduït d'acord amb les regles de format indicades. Veure −if help per als formats disponibles. Per omissió és search.\nEn comptes de llegir el text introduït, kabcclient pot mostrar un diàleg per a seleccionar els contactes utilitzant el format de l'entrada.\nOpcions addicionals per al formato d'entrada seleccionat. Pot ser opcional, igual que el mandat depenent del format. Veure −if−opts help per a les opcions de format disponibles.\nCodifica el text de sortida mitjançant una codificació especificada. Veure −oc help per a informació addicional sobre els codificadors actuals. Per omissió local és el codificador que s'utilitzarà per a les preferències actuals de locale(5).\nFormats de text de sortida d'acord amb les regles de format indicades. Veure −of help per als formats disponibles. Per omissió és vcard.\nOpcions addicionals per al format de sortida triat. Pot ser opcional, igual que el mandat, depenent del format. Veure −of−opts help per a les opcions de format disponibles.\nUtilitza la coincidència sensible de text en comprar el text introduït amb les entrades de contactes.\nRealitza operacions de canvi d'informació com −A, −R o −M només en memòria, però no escriu els canvis en la llibreta d'adreces.\nCom de costum, un estat de sortida 0, indica èxit. Depenent del mode d'operació triat, un estat de sortida diferent de 0, indica que l'aplicació ha detectat un problema.\nError en llegir el text introduït.\nHa fallat la creació d'una entrada de contacte correcta a partir del text introduït, p.ex. sense dades o format incorrecte del text d'entrada per al format d'entrada triat.\nError en desar els canvis a la llibreta d'adreces. Per exemple això es pot deure a que actualment hi ha altres aplicacions bloquejant la llibreta d'adreces.\nEl programa podria no esborrar contactes de la llibreta d'adreces. Això es pot deure per un error en analitzar el text introduït, falla en trobar l'entrada del contacte en la llibreta d'adreces o en trobar més d'un contacte idèntic en la llibreta d'adreces. En l'últim cas, s'escriurà un missatge d'error a stderr.\nEl programa podria no fusionar l'entrada amb cap entrada de contacte de la llibreta d'adreces. Això es pot deure per una falla en analitzar el text introduït, falla en trobar el contacte a la llibreta d'adreces o en trobar més d'una coincidència. En l'últim cas, s'escriurà un missatge d'error a stderr.\nEl programa podria no trobar cap coincidència d'entrada de contacte a la llibreta d'adreces. Això es pot deure a una falla en analitzar el text introduït, o una falla en trobar el contacte a la llibreta d'adreces.\nCercar entrades de contacte amb «Jordi» en el nom o en l'adreça de correu.\nkabcclient −S Jordi\nFer el mateix utilitzant coincidència sensible.\nkabcclient −−match−case −S Jordi\nFer el mateix llegint el text introduït a stdin.\necho "Jordi" | kabcclient −−match−case −S\nIntentar afegir una nova entrada de contacte utilitzant informació d'una adreça de correu amb format.\nkabcclient −−nosave −−add −if email "Marilyn Monroe <mmonroe@moviestars.com>"\nFer el mateix però aquesta vegada desant realment a la llibreta d'adreces canviada.\nkabcclient −−add −if email "Marilyn Monroe <mmonroe@moviestars.com>"\nMostrar els formats d'entrada disponibles.\nkabcclient −if help\nMostrar els formats de sortida disponibles.\nkabcclient −of help\nMostrar les opcions disponibles per al format de sortida «email».\nkabcclient −of email −of−opts help\nMostrar totes les adreces de correu electrònic de tots els contactes que continguin «Marilyn».\nkabcclient −of email −of−opts allemails −S Marilyn\nEsborrar tots els contactes seleccionats en el diàleg de selecció de contactes.\nkabcclient −−remove −if dialog\nExportar els contactes seleccionats a un fitxer VCard (formato de sortida per omissió).\nkabcclient −S −if dialog > contacts.vcf\nAquest manual fou escrit per en Kevin Krammer <kevin.kramer@gmx.at>. Es permet la còpia, distribució o modificació d'aquest document sota els termes de la Llicencia Pública General de GNU, versió 2 o qualsevol versió posterior publicada per la Free Software Foundation.\nEn sistemes Debian, el text complet de la Llicencia Pública General de GNU es pot trobar a /usr/share/common−licenses/GPL.\nKevin Krammer <kevin.krammer@gmx.at>


Roth 2006 – El gran dia\t17 Agost 2006 / tricarles\tSón les 4:00 i sona el despertador. Em llevo sense fer soroll i em poso a fosques a menjar els espaguetis i el plàtan. Torno al llit a dormir una mica més. De com em desperto completament sobresaltat, em descuidava la isotònica de la segona mitja marató que m’havia de portar la Olivia al km 22. Penso que ja ho faré quan em llevi, però així no puc dormir, em llevo, ho preparo i torno al llit. Al cap d’uns minuts decideixo començar-me a vestir i a agafar les coses. Desperto a la Olivia, amb el que li costa despertar-se normalment!!!! Aquest cop ni es queixa i es lleva.\nEntrem a boxes, l’ambient és inimaginable, hi ha gent per tot arreu, reparteixen de tot per fer soroll, està ple de públic… Ho preparo tot, estic una mica més tranquil, una mica trist perquè no m’he pogut acomiadar de la Olivia, i no se quan la tornaré a veure. Ja ho tinc tot llest, i de cop… alarma!!!!!!! No he anat al wàter!!!!!!! I jo sempre hi vaig abans d’una cursa!!!!!! Aguantaré???? Evidentment no, em venen ganes, això és una crisi, vaig als de plàstic i hi ha una cua de morir-se, que faig? Me la jugo, a la zona de pre-sortida hi ha uns quants i penso que potser allà. Evidentment, no hi ha ningú, tothom porta els deures fets, però tampoc hi ha paper!!!! Finalment trobo un, tot solucionatJa no veig a ningú, em trobo al Pablo, ens fem una abraçada i ens desitgem sort. Molt més tranquil em tiro al canal, sóc dels primers en fer-ho, vaig cap a la línia de sortida i em poso per la part interior del canal i a primera fila. Sortida!!!\nEm donen la medalla, la samarreta i un full a on posa el meu temps amb els parcials, han estat 11:27!!! A sobre he millorat la marca del meu cunyat!!! Ara ja està obligat a fer una altre Ironman… A la primera persona que conec a la que em trobo és a la Guada, pobre, descarrego tota la emoció acumulada sobre ella. Al cap d’una estona me la torno a trobar i em diu que m’ha guanyat per 30 segons… que ja tinc un nou repte!!! Al cap d’una estona em trobo al Dani, ens fem una abraçada i es sorprèn de veure’m tant d’hora, em felicita i li començo a explicar les meves sensacions No em vull oblidar de les persones que m’han ajudat a assolir-ho… del meu cunyat per ficar-me el virus triatló, de la Silvia Tremoleda, la millor nutricionista del món per fer miracles amb el meu cos, i del Jaime Menendez de Luarca, el meu entrenador que ha aconseguit que fes un Ironman com diria ell de forma “digne”.\n← Roth 2006 – La prèvia (Dissabte)Tornem a entrenar →\tUn pensament sobre “Roth 2006 – El gran dia”\tkeLermAn\t21 Agost 2006 a les 13:57\tNanu moltes felicitats, ja ets un nou vingut al club! Ara que el ritme no defalleixi!\nEns veiem al Tri de Barna! Salut boy!


La Diada batega al Baluard de Reus | Reusdigital.cat diari de Reus. Notícies i actualitat del Camp de Tarragona\nEntitats i formacions polítiques es reuneixen per festejar l'Onze de Setembre\n11 de Setembre de 2018, per Text, fotografies i vídeo: Marc Busquets\nEl teixit social i polític de Reus s'ha aplegat altre cop a la plaça del Baluard per fer l'ofrena floral de la Diada Nacional. L'acte, que s'ha iniciat amb els parlaments del batlle Pellicer i del president d'Òmnium Baix Camp, Emili Argilaga, ha comptat també amb la presència dels representants dels moviments veïnals de la capital del Baix Camp.\nL'alcalde ha tingut un record per als presos, mentre que Argilaga ha fet una crida a l'entesa per assolir "la llibertat" del país. Posteriorment, les entitats, grups i partits que s'han donat cita a plaça han desfilat per l'escenari habilitat per a la trobada per fer les seves respectives ofrenes. Tampoc hi han faltat clubs esportius i colles festives, com és el cas del Bou de Reus.\nEls Xiquets, per part seva, han aixecat un pilar.\nL'Orfeó reusenc, amb la direcció d'Albert Galcerà, ha intervingut en l'acte:\nEn la intervenció de la Federació d'associacions de veïns de Reus (FAVR) s'ha instat la classe política a "treballar per buscar grans consensos" per la convivència a la societat. Gran part dels assistents, a banda, ha emprès el viatge cap a Barcelona per participar a la 'Diada per la república' que ha convocat l'ANC i que ha de tenir lloc a la tarda. Hi ha prop de mig milió d'inscrits.\nA la tarda s'ha previst també la marxa de l'esquerra independentista pels carrers de la ciutat.


Tramateatre: CÀPSULES A 1€\nCÀPSULES A 1€\n3 càpsules a 1€ - 3 creadors contemporanis\nArriben per primera vegada a Esparreguera les càpsules a 1€ d’AREAtangent, ara conjuntament a Tramateatre. Consolidades com el format de jove creació contemporània, les càpsules ofereixen al públic propostes de 15 minuts de màxima durada, de pressupost cero i amb ànim experimental.\nAquest dies, al Teatret s’estrenaran 3 càpsules: Una de Raquel Tomàs, dramaturga i creadora d'Areatangent, que farà la seva proposta amb Isaac Serrano, esparreguerí –quin luxe tenir a Déu com actor! L'altra d'Andrea Segura, dramaturga, que ja va presentar aquesta càpsula a Temporada Alta - Girona, interpretada per l'Àngels Simó, esparreguerina, divina! I finalment un text i interpretació de Carme Paltor dirigit per Carles Reynés, aquests s'ho hauran de currar!\nPublicat per TRAMATEATRE a 0:31\nJa vinc. Quina gràcia això de càpsules, no tindrà res a vuere amb pastilletes?\n18 d’abril de 2008, a les 14:02\nGuardeu-me 2 entrade. Miquel Pla\n18 d’abril de 2008, a les 14:03\nGRAMÀTIQUES DEL PLAER


L’arquitecte català dels famosos denuncia tenir ocupes a dues de les seves cases: “Les han destrossat” L’arquitecte català dels famosos denuncia tenir ocupes a dues de les seves cases: “Les han destrossat” – El Món\nL’arquitecte català dels famosos denuncia tenir ocupes a dues de les seves cases: “Les han destrossat”\nJoaquín Torres denuncia la lentitud de la justícia en aquests casos\nJoaquín Torres intenta fer fora els okupes de casa - Antena 3\nRedacció 24/03/2021 11:59 am\nJoaquín Torres està desesperat. L’arquitecte dels famosos va revelar fa gairebé dos anys que uns ocupes havien entrat a dues de les seves cases i que li demanaven més de 20.000 € a canvi de “no destrossar-les”. Automàticament va posar el cas en el sistema judicial per poder-los fer fora, però la situació continua igual.\nAquest dimarts ho ha explicat a Espejo Público: “Em tenen dues cases ocupades des de fa un any i mig. Les tenen destrossades, no puc recuperar res i ho tinc denunciat. Lamento profundament la lentitud de la justícia en casos com el meu i ho he de dir”.\nEl català reconeix que no ha volgut recórrer a mètodes de desocupació alternatius: “No he volgut fer-ho perquè en el meu cas tinc testificat que es tracta d’una màfia. És per això que em demanaven 20.000 €”.\nUna situació desesperada que fa que no vegi la llum al final del túnel. L’arquitecte ha assegurat que farà tot el que pugui per aconseguir fer-los fora d’unes cases que va poder comprar gràcies al seu esforç.


Monfils venç Gasquet i espera Nadal als quarts de final\nEl duel entre francesos acaba 6-4 i 7-6\nORIOL MARCH Barcelona Actualitzada el 21/04/2011 15:08\n260x366 El tennista francès Gael Monfils durant un partit de la final de la Copa Davis. / IVAN MILUTINOVIC / REUTERS El tennista francès Gael Monfils durant un partit de la final de la Copa Davis. / IVAN MILUTINOVIC / REUTERS\nGael Monfils semblava tranquil a la roda de premsa posterior a la victòria davant el seu compatriota Richard Gasquet per 6-4 i 7-6. "He fet un bon partit, m'he mogut bé", ha declarat Monfils, que demà s'enfrontarà a Rafa Nadal si el tennista balear aconsegueix emportar-se la victòria davant el colombià Santiago Giraldo.\nEl partit entre els dos francesos ha deixat retratat l'estil i el caràcter dels jugadors. Gasquet, tot talent i poca estabilitat emocional quan arribaven els punts clau. Monfils, atlètic i incansable però amb certa tendència a allargar massa els punts. Ara bé, aquesta estratègia avui li ha anat d'allò més bé. El vent que bufava avui a la pista 1 del Reial Club de Tennis Barcelona ha dificultat la precisió habitual de Gasquet amb el seu revés, un dels més bonics del circuit, i l'ha condemnat a fer nombrosos errors. Uns errors que, en el tram decisiu del segon set, li han costat el partit.\nMonfils ha assegurat en roda de premsa que si s'ha d'enfrontar amb Nadal ho farà com si es tractés d'un partit més. "L'únic que vull és estar preparat per a tot, com sempre", ha assegurat el tennista francès.


LECTOESCRIPTURA I CONSCIÈNCIA FONOLÒGICA | Crea, juga i educa\nSi ens les dues últimes activitats vam treballar el vocabulari de l’estiu i la lectura, avui us porto una activitat molt similar, però afegint un pas més: avui jugarem amb la consciència fonològica i la lectoescriptura de les paraules de l’estiu!\nTÍTOL: LECTOESCRIPTURA I CONSCIÈNCIA FONOLÒGICA\nSeguim jugant amb el vocabulari de l’estiu però avui li donem una volta més i comencem amb el treball de la lectura, l’escriptura i la consciència fonològica.\nAmb la imatge i el model escrit de cada una de les paraules treballades l’infant haurà de buscar les lletres que necessita per escriure la paraula global.\n– Recordar el vocabulari relacionat amb l’estiu\n– despertar la consciència fonològica\n– treballar la lectura analítica\n– iniciar-se en l’escriptura de les paraules de l’estiu\n– Augmentar l’atenció i la concentració\n– les petxines que vam utilitzar pel joc de memòria: imatges i paraules\n– petxines sense pintar\n– retolador permanent negre (per escriure les lletres de l’abecedari)\n1.Agafarem les petxines sense pintar i els hi escriurem, amb el retolador permanent, les lletres de l’abecedari. Això ho pot fer el mateix nen /o nena o fer-ho nosaltres, sempre depenent del que vulgueu treballar amb ells. Observarem cada una de les lletres i les identificarem pel seu nom fonològic.\n2.Desprès els hi presentarem als infants una de les imatges i la seva paraula escrita al costat. Hauran de construir la mateixa paraula (seguint el model escrit) amb les petxines fonològiques. Depenen de la dificultat dels infants podeu treballar de diferents maneres:\n– posant només les lletres que han d’utilitzar però de manera desordenada. El nen o la nena només hauran d’estar atents a ordenar les lletres segons el model. La paraula pot ser més curta o més llarga, variarà en funció de la dificultat.\n– posar més lletres de les que necessiti l’infant. D’aquesta manera el nen o la nena haurà de discriminar fonèticament i visualment (seguint el model) cada una de les lletres per arribar a construir la paraula. La quantitat de lletres que poseu a més a més també variarà en funció de la dificultat que volgueu donar.\n– sense cap tipus de model visual: se li presenta a l’infant la imatge i ell ha de reconèixer-la i escriure la paraula, sense model ni guia.\nAmb aquestes últimes tres activitats hem pogut treballar aspectes relacionats amb el reconeixement i identificació de nou vocabulari, amb la lectura (global i/o analítica), amb l’escriptura i amb la consciència fonològica.\nEspero que us hagi agradat i inspirat i ens veiem la setmana que ve amb l’última activitat que us proposo per seguir jugant i aprenent amb les petxines!


UGT exigeix la cobertura jurídica de les Administracions educatives per als professionals de l'educació. UGT no tolerarà l'atac al dret a l'educació que estan patint els docents i els centres. UGT Ensenyament PV rebutja rotundament el PIN PARENTAL\nUGT exigeix la cobertura jurídica de les Administracions educatives per als professionals de l'educació\n27 de gener de 2020.- El Sector d'Ensenyament de FeSP-UGT fa un requeriment a les Administracions educatives i reclama el suport i la cobertura jurídica per als equips directius i els docents dels centres educatius, després de la polèmica sorgida en relació al denominat “Veto Parental”.\nUGT dóna suport a les declaracions i les mesures anunciades per la ministra d'Educació, Isabel *Celáa, en relació a la imposició del ‘pin parental’ i no tolerarà l'atac que algunes organitzacions i partits polítics allunyats dels principis constitucionals estan dirigint al professorat dels centres educatius.\nLes pròpies Comunitats autònomes que promouen el “PIN Parental” han reconegut que no existeix adoctrinament a les aules i tampoc es té coneixement de cap denúncia sobre aquest tema. La iniciativa pretén ser una mesura d'imposició dirigida a soscavar el dret a l'educació tractant de condicionar els projectes educatius dels centres docents i la seua programació anual.\nEls docents i els equips directius han de tindre la seguretat que compten amb el suport de les seues Administracions educatives. De no ser així, el clima escolar dels centres es podria veure afectat. Al mateix temps, podria quedar ressentida la llibertat dels docents per a abordar aspectes educatius que incideixen en el dret de l'alumnat per a rebre una educació integral. El sector d'Ensenyament de FeSP-UGT demana una resposta contundent enfront de les agressions que poden estar patint els professionals de l'educació per realitzar activitats que tenen com a objectiu el desenvolupament integral de l'alumnat, i reclama a les Administracions educatives el suport i la defensa jurídica dels equips directius i dels docents.\nLa Plataforma Estatal per l'Escola Pública torna a convocar als partits polítics per a abordar els desafiaments urgents de l'àmbit educatiu\n22 de gener de 2020.- A la fi de novembre de l'any passat, abans de la formació de l'Executiu, la Plataforma Estatal per l'Escola Pública es va dirigir a tots els partits polítics amb representació parlamentària per a mantindre una reunió amb la comunitat educativa amb la finalitat de prendre les mesures necessàries per a resguardar l'accés a una educació integral, l'autonomia dels centres educatius i l'exercici en llibertat de la professió docent.\nAra, la Plataforma Estatal torna a insistir en el seu anomenat als partits, ja que "la comunitat educativa està observant amb profunda preocupació les situacions ocorregudes en centres escolars o per els/as professors/as denunciats per desenvolupar les seues funcions en el marc del desenvolupament integral de l'alumnat, iniciatives legislatives orientades a institucionalitzar el PIN Parental i intents varis de boicotejar el dret de l'alumnat i les seues famílies a una educació integral i de qualitat", segons expressen en la nova carta que van registrar el 21 de gener en el Congrés dels Diputats.\nAquesta vegada esperen ampliar la ronda de reunions de treball per a abordar conjuntament la cerca de solucions als desafiaments més urgents en l'àmbit de l'ensenyament i reduir el creixent malestar de la comunitat educativa a causa d'ingerències externes a la labor educativa.\nUGT ENSENYAMENT PV REBUTJA ROTUNDAMENT EL PIN PARENTAL\nD'aquells fangs aquests llots\n17 de gener de 2020.- UGT Ensenyament PV dóna suport a les declaracions i les mesures anunciades per la ministra d'Educació, Isabel Celáa, en relació a la imposició del ‘pin parental’ i no tolerarà l'atac que algunes organitzacions i partits polítics allunyats dels principis constitucionals estan dirigint al professorat dels centres educatius.\nUGT considera intolerables les accions que algunes comunitats autònomes com la Regió de Múrcia estan adoptant en relació al ‘pin parental’, una iniciativa que pretén que els pares de l'alumnat hagen d'autoritzar l'assistència de l'alumnat a activitats complementàries en el centre escolar, ja que suposa una mesura d'imposició dirigida a soscavar el dret a l'educació i pretén condicionar els projectes educatius dels centres docents i la seua programació anual.\nDes d'UGT, es vol recordar que ja existeixen mecanismes suficients recollits en la Llei d'Educació que regulen amb precisió l'autonomia dels centres i els sistemes de desenvolupament i control dels projectes educatius dels centres docents, la seua programació general anual i fins i tot les competències regulades legalment dels òrgans col·legiats o del seu professorat.\nEl Sector d'Ensenyament manifest que el ‘pin parental’ no sols és il·legal, sinó que és una ingerència davant la labor que desenvolupen els professionals de l'educació en els centres i suposa un greu atac al dret de l'alumnat a una educació que permeta el seu desenvolupament integral.\nRacisme institucional per a limitar i condicionar els projectes educatius dels centres\nFa ja alguns mesos que el partit d'extrema dreta Vox i entitats ultres catòliques afins, van iniciar una campanya d'assetjament als i les professionals que treballaven en matèria de protecció a víctimes de violència masclista, en matèria d'igualtat de gènere, i també respecte als drets i col·lectiu LGTBI. Després ens van presentar el seu discurs sobre el que denominen el “PIN parental”, que, tal com ells el defineixen, respon a l'obligatorietat dels centres educatius a demanar autorització a les famílies respecte a l'educació que reben els seus fills i filles. En realitat aquest PIN que proposen només constitueix un limitat dret de veto de les famílies sobre algunes matèries impartides pels centres educatius, en concret, l'educació sexual, la coeducació i la sensibilització contra la discriminació per orientació sexual. Encara que és una petició de Vox, hem de recordar que el “PIN parental” s'ha imposat a Andalusia i Múrcia, gràcies al suport d'altres dos partits polítics, PP i Ciutadans. Així mateix, coincidint amb l'inici del curs escolar, l'entitat ultraconservadora “HAZTE OIR”, va fer un pas més enllà, del seu conegut autobús homòfob, i va començar al setembre una campanya enviant 23.000 exemplars de l'imprés que denominen “PIN parental” a l'adreça dels centres educatius amb un llibre titulat ‘Deixeu als xiquets en pau. Una resposta ciutadana a l'adoctrinament de gènere’.\nI ací ens trobem, discutint sobre si és raonable pensar que les famílies han de tindre dret a decidir sobre l'educació que reben els seus fills. En qualsevol moviment d'acció, la història ja ens ha ensenyat que es produeix un moviment de reacció, afortunadament; i en aquest sentit, la mobilització, contra aquest radicalisme reaccionari que pretenen incidir, condicionar i fiscalitzar els projectes educatius dels centres i la seua programació general anual i fins i tot les competències regulades legalment dels òrgans col·legiats o del seu professorat establit en la Llei educativa, ja està en marxa amb quantitat d'exemples de centres educatius que es manifesten en contra i de forma més organitzada a través de la Plataforma Estatal per l'Escola Pública, els qui el 4 de novembre a través d'un comunicat exigíem “una repulsa unànime contra totes aquelles organitzacions o partits polítics que anteposen el seu interés particular i reaccionari a l'interés superior del menor i el seu dret a l'educació, i sol·licitant reunions, per la via d'urgència amb la ministra d'Educació i Formació Professional en funcions, Isabel Celaá, i amb els diferents partits polítics de l'arc parlamentari”\n"La conducta no racista i no discriminatòria es fomenta i s'aconsegueix des del coneixement, l'obertura d'idees, la comunicació i la llibertat de consciència"\nDefensem, des de tots els racons i posicions, i per descomptat, des del nostre sindicat, l'educació en igualtat, la lluita contra la violència de gènere i el discurs de l'odi i alcem la veu per a contrarestar les influències que condueixen al temor i l'exclusió dels altres, ajudant els xiquets i xiquetes i joves a desenvolupar les seues capacitats de judici independents i de raonament crític i ètic perquè només així podrem canviar el món.\nUGT Ensenyament PV dóna suport al professorat davant els atacs alimentats per l'extrema dreta\nV Concurs d'audiovisuals ''Estima en igualtat, digues no a la violència de gènere"\nBenvinguts i benvingudes a les Webs amigues\nMás en esta categoría: « 16/01/2020 – Mesa Sectorial d'Educació. Temes: Instruccions Arranjament Escolar 2020-2021 i Annexos I i II (Barem) i III (Programació Didàctica) Oposicions 2020 Torn lliure. Mesa Sectorial 23/01/2020.- UGT demana la retirada del ROF de CIPFP. »


Cicle Superior | Escola La Draga\nEls alumnes de 6è de l’escola de la Draga ja hem fet la primera sortida. Hem anat al recinte de la Muralla per tal de saber com són i què fan el col·lectiu Les Gàrgoles de Foc.\nCada grup de sisè va anar-hi un dia diferent… Llegeix més»\nAquests link és per als nens i nenes que els costa el vocabulari que estem treballant.\nUn link per practicar vocabulari que us pot anar bé. CLIQUEU AQUÍ\nCliqueu aquí!Vocabulari edatmitja.ppt\nIn La Draga School we work in corners in some of our English lessons. This way, students work in groups doing different activities such as games, tablet activities, computers, worksheets, picture dictionaries, cut-outs, wordsearches, crosswords, etc. This methodology motivate students because they learn with… Llegeix més»\n3r, 4t, 5è, 6è, English 0\nAQUÍ TENIU UNS VÍDEOS QUE US PODEN AJUDAR.\nQuè és un circuit elèctric? Clica aquí t’anirà molt bé per repassar els circuits que vam fer a la classe!\nCom passa l’electricitat? Clica aquí, és amb anglès i l’entendràs perfectament.\nSi cliques aquí és perquè en… Llegeix més»\nPer aconseguir punts de Glòria caldrà que aneu pujant a l’escala feudal. El material que necessitareu és aquest:\nAquí teniu un material que et pot servir per assolir els vostres reptes i anar pujant a l’escola feudalL’Edat Mitjana\nUn altre material que us farà… Llegeix més»\nPer entendre el Coronavirus hem de saber què és un virus i com es reprodueix! No us perdeu l’explicació.\nÉs un virus (cliqueu aquí) de la mateixa família que la SARS (Síndrome Respiratòria Aguda Greu) i que la MERS (Síndrome Respiratòria de l’Orient Mitjà), malalties que es transmeten d’animals a humans, però també tenen capacitat de transmetre’s entre humans. S’anomenen coronavirus per la… Llegeix més»\nThis Monday we went to the theatre to see “The treasure island”. It was a fantastic play and it was all in English so we could practice it. Here you can find a trailer of the play. Some of our students were able to… Llegeix més»\n6è, 6è 2019-20, English, Especialitats 0\nD’ON VE LA TEMPESTA GLÒRIA\nLa setmana passada vàrem tenir una bona tempesta! Però com es va formar i per què té aquest nom?\nCOM FUNCIONA UNA POLITJA?\nHA QUEDAT INAUGURAT EL CONCURS DE FOTOGRAFIA A 5è\nJa tenim en marxa el 5è Concurs de fotografia de l’Escola de la Draga. Aquest any les fotos han de tenir relació anb el tema d’aquest any: “El nostre món, el nsotre entorn”.\nI a la foto podeu veure la primera nena que ha posat el… Llegeix més»


Toni Francés "una ciutat amb molta gent amb ganes"\nVolem conèixer el pensament de les principals forces polítiques d’Alcoi. Com valoren el que s’ha fet a Alcoi els últims anys; com interpreten les necessitats i possibilitats d’Alcoi; què mesures d’urgència aplicarien; i com creuen que serà la pròxima legislatura. Anem allà. • Toni Francés és l’actual alcalde d’Alcoi, per PSPV Alcoi, i aspira a continuar sent-ho en la pròxima legislatura.\nEnviat per Redacció en 13 de març de 2015.\nTags: Alcoi, Eleccions Municipals 2015, PSPV-PSOE, Toni Francés\nToni Frances, alcalde d’Alcoi./\nToni Francés és l’actual alcalde d’Alcoi, per PSPV Alcoi, i aspira a continuar sent-ho en la pròxima legislatura.\nBon dia Toni. Fes-nos una valoració general de la legislatura 2011 – 2015 d’Alcoi.\nHan sigut 4 anys molt complicats, no ja per la inestabilitat política que hem viscut, sinó per la situació econòmica i social que hem patit. Atur, dificultats de moltes famílies per arribar a final de mes, desnonaments, situació econòmica de l’Ajuntament d’Alcoi. Però en estos anys hem sigut capaços de donar una resposta des del Govern municipal a pesar de les dificultats, i de la manca de competències municipals i la manca de recursos. La promoció económica i les polítiques socials han sigut les nostres prioritats i el sanejament dels comptes públics ens permet ara afrontar el futur amb una major capacitat de resposta.\nLa problemàtica d’Alcoi no és diferent de la resta de ciutats d’Espanya. L’atur i les conseqüències socials de la crisis econòmica són la principal problemàtica. El nivell d’atur a Alcoi és 4 punts inferior a la mitja de la província, i que hi han exemples d’un major dinamisme a la nostra ciutat, que ens animen a encarar el futur amb un optimisme raonable. Son una ciutat amb molta gent amb ganes i capacitat d’emprendre, i des de l’Ajuntament estem recolzant totes les iniciatives empresarials. Projectes com l’Àgora estan convertint-nos en ciutat referent en innovació i impuls emprenedor.\nEm de continuar reforçant totes les polítiques socials per pal•liar els problemes que moltes famílies alcoianes estan patint com a conseqüència de la crisis, així com les politiques de recolzament al teixit empresarial, comercial i als emprenedors. A mes des del punt de vista urbanístic, projectes com la reorganització d’Entença, la reparació de l’accés als polígons Santiago Paya i Sant Benet, així com la rotonda d’accés al polígons industrials Cotes Baixes, son projectes urgents.\nNo crec que canvie molt la composició de l’Ajuntament a la propera legislatura. PSPV, PP i Compromís continuarem a l’Ajuntament amb un PSPV com a partit amb major recolzament dels alcoians i alcoianes, a estes 3 forces se li sumarà EU amb la nova marca en la que es presenta (Guanyem) i Ciudatans com a conseqüència del trencament i divisió interna del PP.\nTreballar, amb totes les forces ja que pense que totes poden aportar i totes han de poder contribuir a la millora d’Alcoi. Però acords de govern si foren necessaris només m’ho plantege amb partits que siguen d’esquerres.


Fitxa Triturus marmoratus\nEl tritó verd o tritó marbrat (Triturus marmoratus) a la comarca d'Osona.\nEstatus i distribució\nEl tritó marbrat és un amfibi propi de basses agrícoles dela Plana de Vic. També es troba, en poc nombre, en ambients oberts o semioberts de muntanya mitjana, des del Lluçanès fins al Collsacabra o parts més baixes del massís del Montseny. Les seves poblacions han estat ben conservades fins a finals dels anys vuitanta, quan va iniciar-se la seva davallada degut a la desaparició de molts punts d'aigua, fonamentalment per l'abandó d'activitats rurals i contaminació per fems i purins. Actualment aquesta espècie està distribuïda de forma heterogènia en punts concrets on encara les poblacions es mantenen en bon estat.\nMesures de protecció i gestió\nEl projecte basses del Grup de Naturalistes d'Osona va dirigit, entre d'altres, a aquesta espècie, de cara a augmentar els punts d'aigua disponibles. Paral·lelament, és fonamental que els propietaris o arrendataris de finques agrícoles adequin els punts d'aigua de manera que el bestiar no entri dins la bassa i embruti ni erosioni excessivament el terreny. És molt interessant posar abeuradors com el de la fotografia de sota.\nA la fotografia un exemplar adult de tritó marbrat, a Taradell, el maig de 2002. Destaca la línia de color taronja que té a la part superior.\nUn abeurador pel bestiar que s'alimenta de l'aigua d'una bassa agrícola i que té per finalitat evitar que el bestiar malmeti el punt d'aigua, i la mateixa qualitat de l'aigua, permetent així la reproducció dels amfibis de la zona. Lluçanès, maig de 2001.\nUna bassa agrícola de grans dimensions situada en un hàbitat molt interessant pel tritó marbrat. Destaca en aquest cas la contaminació de l'aigua per abcaments de purins. Taradell, octubre de 2004.


Presentat el Dimoni en forma de retallable i el mocador de les Festes de Maig de Badalona que tothom es podrà fer a casa | La Clau - Revista gratuïta del Maresme\nL’objectiu és mantenir l’esperit i el sentiment de les Festes de Maig 2020 en aquest context d’excepcionalitat provocat per la Covid-19.\nL’alcaldessa accidental ha explicat que les Festes de Maig d’enguany han de ser diferents atesa la situació d’excepcionalitat que es viu. Aïda Llauradó ha posat de relleu que gràcies al treball conjunt entre les entitats de cultura tradicional i popular i el Servei de Cultura s’han pogut organitzar i tirar endavant les Festes de Maig Confinades 2020 amb l’objectiu de mantenir viu l’esperit i el sentiment de les Festes de Maig.\nL’alcaldessa accidental també ha agraït tota la feina que està fent Badalona Comunicació d’edició dels tutorials i altres materials que es publicaran aquests dies i pel programa especial que emetrà el dia 11, festivitat de Sant Anastasi, patró de Badalona.\nLa regidora de Cultura i Esports, Helena Bayo, ha explicat que hi ha una programació d’activitats de l’1 al 17 de maig a través de la pàgina web de les Festes de Maig, Televisió de Badalona, Ràdio Ciutat de Badalona i de les xarxes socials, amb recursos lúdics i pedagògics.\nLa regidora ha instat la ciutadania perquè es guarneixin els balcons i finestres de la ciutat amb els mocadors que tinguin a casa dels altres anys. La regidora també ha agraït la tasca que estan fent les entitats de la ciutat.


Una desena de metges barcelonins, en la llista de Forbes dels millors facultatius espanyols\nPublicat 5/12/2018 10:57:06CET\nAlmenys 11 metges barcelonins figuren en la llista de Forbes sobre els 100 millors facultatius d'Espanya que té en compte més d'una vintena d'especialitats desenvolupades tant en l'àmbit públic com en el privat.\nLa capital catalana està present a través de metges i cirurgians d'11 especialitats diferents, com és el cas del director mèdic de la Clínica Planas, Jorge Planas, i del coordinador de la Unitat d'Arrítmies Ventriculars de l'Hospital Clínic i expert de l'Institut del Cor Teknon, Antonio Berruezo, entre d'altres.\nTambé destaquen en la llista el director de l'Institut del Cor Quirónsalud Teknon, el cirurgià cardiovascular Xavier Ruyra, i la cirurgiana plàstica i reparadora de l'Hospital Quirónsalud Barcelona, Paloma Mora, especialitzada en el maneig mèdic-quirúrgic de la patologia mamària.\nEn Oncologia, figura el director del Programa de la Biologia del Càncer i la Medicina Personalitzada de l'Institut Català d'Oncologia (ICO) Hospital Germans Trias i Pujol i director mèdic i president de l'Institut Dr. Rosell de l'Hospital Dexeus, Rafael Rosell.\nRespecte a l'Oncologia Radioteràpica, ha obtingut un lloc el professor de la Facultat de Medicina a la Universitat de Ginebra i director del Servei de Radiooncología de l'Institut Oncològic Teknon, Raimón Miralbell.\nRESPONSABLE MÈDIC DE MOTO GP\nEn l'àmbit de medicina interna, es troba el màxim responsable metge del Campionat del Món de MotoGP, Ángel Charte, que és professor associat de Medicina de la Universitat de Barcelona (UB) i cap del Departament de Medicina Interna de l'Hospital Universitari Dexeus de Barcelona.\nEl cap del Servei de Medicina Interna-Hepatologia de l'Hospital Vall d'Hebron i del servei de Medicina Interna de l'Hospital Quirón Barcelona, Esteban Mur, també ocupa un lloc en la llista.\nNEUROLOGIA I NEUROCIRUGÍA\nSobre l'especialitat de Neurologia i Neurocirugia, destaca la presència del cap del Departament de Neurocirugia i Columna de l'Institut Dr. Clavel a Barcelona, Pablo Clavel Laria, i el president de de l'Associació d'Epilèpsia d'Espanya, Antonio Russi, també líder de l'Institut de Neurologia i Neurocirugia de Barcelona, i de la Unitat d'Epilèpsia del Centre Mèdic Teknon.\nEn Oftalmologia, figura la directora mèdica adjunta del Centre d'Oftalmologia Barraquer, Elena Barraquer, així com l'adjunt del Servei d'Oftalmologia de Vall d'Hebron i director del mateix servei a l'Hospital Quirónsalud barceloní, Amadeu Carceller.\nDe l'àmbit de la Psiquiatria, destaca el cap del citat servei en el Clínic i del grup Idibaps, a més de professor de la Facultat de Medicina i Ciències de la Salut i de l'Institut de Neurociències de la UB, Eduard Vieta.\nEn Traumatologia i Cirurgia Ortopèdica es troben el cap de la Unitat de Cirurgia de Mà i Microcirugia de l'Hospital Universitari Dexeus, Xavier Mir, que ha operat més de 25 pilots de MotoGP, i l'especialista de Medicina de l'Esport, Ramon Cugat.


Més imatges de l’acció contra la MAT a Flickr.\n[Slideshow "torre-64" not found]\nA les 9h del matí del 12 de juny una vintena de persones van entrar al perímetre de seguretat de la torre 64 de la línia de molt alta tensió (MAT) a Fellines. Després de parlar amb els operaris de Red Eléctrica Española, tres dones i un home van començar a escalar la torre. Tres activistes van penjar-se amb una cadira a 60 m d’alçada i la quarta, més avall.\nEls operaris van trucar a l’encarregat de la seguretat, que va comunicar l’acció als mossos d’esquadra. Al cap de poca estona van arribar al lloc dels fets un parell de cotxes patrulla i mossos de paisà i, més tard, diverses dotacions de l’Àrea Regional de Recursos Operatius i de la Brigada Mòbil. Els antiavalots van envoltar i identificar una a una totes les persones que donaven suport a l’acció de protesta. Les persones concentrades van retreure’ls que aquesta identificació tenia un caràcter polític i que servia per engreixar els fitxers policials, una mena de “llista negra”. Durant l’actuació policial no es van viure moments de tensió i es va comunicar al responsable de l’operatiu la intenció de les persones que es trobaven encadenades de no baixar pel seu propi peu.\nNo va ser fins les 5 de la tarda que va arribar una unitat de bombers i van escalar la torre per parlar amb les activistes, que van acordar donar per finalitzada l’acció i baixar. En poc menys d’una hora els bombers van aconseguir alliberar les quatre activistes, que van ser rebudes amb crits de suport i ànims. Tan bon punt posaven els peus a terra, un grup de sis agents dels mossos d’esquadra acompanyaven cada una de les activistes a fer un reconeixement a l’ambulància i, posteriorment, a ser identificades. En tota la jornada no es van produir incidents, ni cap detenció.\nUnes torres massa a prop de les cases i les granges\nLes veïnes de Fellines i les opositores a la MAT no s’han cansat de repetir que arreu del territori es cometen irregularitats pel que fa a les distàncies de seguretat acordades entre els municipis i la Generalitat de Catalunya. Fellines no és una excepció i, amb l’acció a la torre 64, les activistes volien mostrar, entre altres coses, aquest incompliment. La torre es troba entre dues granges, molt a prop, i el propietari es queixa que això perjudicarà molt la seva explotació ramadera.\nA banda dels incompliments, les opositores de la MAT aclareixen que les seves reivindicacions van més enllà, i que no tenen intenció de crear una oposició nimby, “sí, però no a prop de casa”. L’assemblea No a la MAT Girona ha reivindicat l’acció per mostrar una oposició frontal al model energètic actual i al model econòmic i social capitalista, dues coses que, asseguren, van intrínsecament lligades.\nL’assemblea No a la MAT ha afirmat que continuarà lluitant fins al final, seguint la mateixa línia d’actuació, és a dir amb accions de desobediència civil que posin en evidència els incompliments més flagrants que comet Red Eléctrica de España (REE).\nLes propietàries se senten ignorades\nLa família Saus ha estat sempre una ferma opositora de la línia de Molt Alta Tensió i s’ha negat a firmar cap acta d’expropiació que permetés a REE construir torres de la MAT als seus terrenys. De totes maneres, Sergi Saus denuncia que fan servir els seus terrenys com volen i que el cablejat que enllaça una torre amb l’altra passa per damunt de propietats seves sense respectar el dret de vol. Saus assegura que les actes d’ocupació que van anar a signar el març d’enguany a la Subdelegació del Govern de l’Estat espanyol a Girona són nul·les, perquè no es van poder reunir els requisits necessaris. Requisits com ara que no hi va anar cap representant municipal de Viladesens i que les propietàries es van escudar en el dret de firmar les actes als seus municipis. Per aquests motius, Saus assegura que no tenen dret de disposar de cap dels terrenys de la família.\nPer últim, Sergi Saus també denuncia que les patrulles dels mossos d’esquadra van accedir al lloc de la protesta per un camí particular on hi havia una candau i una cadena, que van trencar amb unes cisalles.


Un Crit Valent!: 01/01/13 - 01/02/13\nEl Barça s'entendria millor sense el Madrid\nPer mi, aquell final tant escoltat on es diu que si el Madrid no hagués existís, s’hauria d’inventar, és una xorrada. Per mi, si el Madrid no hagués existit, millor.\nÉs un final diferent, perquè en la història del futbol que hem viscut els barcelonistes, la rivalitat que ha marcat els enfrontaments Barça i Madrid des dels anys 50, no ha estat justa, ni equilibrada, ni imparcial.\nHa estat una rivalitat que ha sobrepassat l’enfrontament esportiu. Són partits, agradi o no, que també es juguen en altres terrenys com el polític o mediàtic i que ha fet que molts clubs que fins els anys 50 tenien una importància esportiva relevant com l’Athlètic Club de Bilbao, València, Sevilla, etc, perdessin les seves opcions a guanyar campionats d’una forma més habitual.\nI aixó ho penso fins i tot tenint en compte el balanç tant possitiu que portem en la “marató” d’enfrontaments que hem tingut en les darreres temporades, que entenc que des del cantó de l’entorn madridista no s’ha paït, i cada cop es dediquen més a crispar que a intentar que sigui només un partit de futbol.\nHem viscut moltes dècades, on segurament hem fet i planificat coses malament, però on tampoc hem tingut l’opció de lluitar en igualtat de condicions, per les llargues ramificacions del madridisme a moltes institucions espanyoles del poder esportiu, econòmic i polític.\nAlgú m’hauria d’explicar perquè voldria que existis un club que ha utilitzat males arts i que avui en dia encara utilitza tots els mitjans que té a la seva dispossició, per a intentar superar al Barça fora dels terrenys de joc.\nPerquè he de voler que existeixi un club que va creixer amb bons jugadors, però sota la l’escandalosa protecció del poder polític del règim i que va rebre tot tipus de favors tant arbitrals i com dels diversos comités de competició.\nO perquè m’ha d’agradar enfrontar-me a un club que va estar presidit durant 35 anys, per un Voluntari de la Guerra Civil que segons les seves paraules volia reconquistar Catalunya per a Espanya, i “fardar” d’haver desfilat militarment al Gener del 1939 a Barcelona;\nI que dels seus successors el que no ens tractava de Polacos, simpatitzava amb Fuerza Nueva; fins arribar al d’ara que va utilitzar al Barça per guanyar a l’any 2000 fora de les urnes, la presidència del Real Madrid.\nDoncs si, si aquest Madrid no hagués existit, segurament seriem (esportivament) el Barça i altres clubs més felissos.\nPublicat per Un Crit Valent! a 13:19 6 comentaris:\nPublicat per Un Crit Valent! a 11:49 13 comentaris:\nPublicat per Un Crit Valent! a 11:31 17 comentaris:


Camí ramader del Lluçanès al Ripollès 2016: 2013\nDe Campdevànol al Pla d’Anyella\nEl passat diumenge, dia 23 de juny de 2013, el ramat de Joan Picas Vilalta, que exerceix de majoral al Pla d’Anyella durant l’estiu, va fer pujar el seu ramat de quasi mil caps des de Cal Magnet, al veïnat de Pruners de Campdevànol.\nDes de fa més de trenta anys la família Picas fa el mateix camí per portar el seu ramat al Pla d’Anyella. Ja el feia servir Lluís Picas Basagaña, que va morir als 69 anys, el 21 de maig de 2011. Estem davant un recorregut d’uns 22 quilòmetres.\nEstem davant un trajecte que aprofita per un costat el camí ral de Ripoll a la Pobla de Lillet i per un altre el camí dels animals de pota grossa entre Castellar de n’Hug i el pla d’Anyella.\nEstem davant un exemple molt clar de l’especialització del camí ramader i del seu funcionament en xarxa. Els camins ramaders funcionaven en xarxa amb els altres camins públics. Així, en aquest cas el camí ral serveix per arribar fins el camí ramader tradicional, als punt de barreja, returada i tria.\nCreuant la carretera de Gombrèn a l'Empalme\nLa marxa des del veïnat de Pruners fins el pont de la Foradada o del Garfull es fa seguint el camí ral, que s'agafa a l'Empalme.\nEstem en una part del trajecte on la pujada és molt poc apreciable, creuant sols algunes de les rieres del costat dret de la vall del Merdàs.\nEl camí ral de Ripoll a la Pobla de Lillet es deixa en el pont de la Foradada o del Garfull, on s'inicia la carretera que porta a Montgrony i Castellar de\nEl ramat passant pel camí ral.\nEn aquest punt, es puja fins l’inici del pla de la Molina i pel camí de la Baga Llisa es puja fins el Pla de l’Espluga, un dels llocs tradicionals de returada i tria. Hi ha una coneguda foto històrica d’una tria del ramat, amb la casa de l’Espluga al fons. Estem, doncs, en una lloc històric i emblemàtic, molt característic, del camí ramader del Lluçanès al Ripollès.\nCreuant el pla de l'Espluga\nEl doctor Eudald Maideu, propietari de la zona, va venir a rebre el ramat. El compromís i suport dels propietaris i masovers als camins ramaders és bàsic per la seva pervivència.\nDes d’aquest punt, ja en el camí ramader del Lluçanès al Ripollès, hi ha tres possibles destins i ramals: per l’Escapador de baix o de dalt o pel pujant d’Altafort, cap al pla de la Bassa i de la Pera.\nEl ramat dels Picas fa el camí de l’Escapador de baix, per anar cap al collada de Cal Ros. Fins una\nmica més enllà de la Mina de l’Escapador de baix es segueix la carretera asfaltada.\nEl ramat a punt de creuar la Mina de l'Escapador de baix.\nEl camí, a continuació, baixa sobtadament a la clotada de l’Arija. En aquest punt cal dir que el camí ramader era una mica brut i caldria una operació de neteja i senyalització.\nLa pujada fins la collada de Cal Ros es fa seguint la carretera asfaltada.\nEl ramat sortint de la collada de cal Ros\nA la collada de Cal Ros, lloc tradicional de returada, va sumar-se al ramat un nou contingent de quatre cents caps, de la Pobla de Lillet, amb un jove pastor, David Espelt; i va fer-se el dinar.\nJa en aquest punt era evident que aquesta any la pujada del ramat es feia molt més lleuger que altres anys.\nVeure passar la grossa ramada de més de mil caps de bestiar pel mig de Castellar de n’Hug, per la plaça de can Fanxicó, és una estampa que permet ser optimistes sobre la ramaderia transhumant.\nEls habitants i visitants de Castellar de n'Hug varen poder veure passar el ramat, en una estampa que va recordar veure passar molt rabents els ciclistes del Tour.\nEl ramat passant per la plaça de Castellar de n'Hug de Can Fanxicó\nLa pujada al coll de l’Erola, una pujada de 155 metres d’altitud, es fa pesada. Però un cop dalt podem veure la cova de la Tuta, una gran cavitat aprofitada per tancar i resguardar bestiar.\nDurant la pujada pel Roc del Batlle i font del Boix, fins el coll de la Creueta, estem davant un dels trossos més macos del camí, amb un verd exuberant i unes vistes magnífiques. Entre Castellar i el coll hi ha uns llargs cinc cents metres d’altitut.\nEl ramat a la Font del Boix, tot pujant cap al coll de la Creueta (1.921 m alt)\nAquest any el ramat, donades les condicions metereològiques, sense gaire calor, va fer el camí molt ràpid i abans de les cinc de la tarda ja era al coll de la Creueta (1.921 m alt).\nVeure passar el ramat per davant de la rehabilitada cabana doble del Clot de la Fou és una mostra clara que un any més els camins ramaders i la ramaderia transhumant tenen un lloc a la nostra vida.\nTres darreres fotos:\nCreuant la carretera al pont de la Creueta, el punt més alt de pas (1.921 m alt)\nEl ramat passant davant la cabana doble del Clot de la Fou, que fou rehabilitada l'any passat.\nEl ramat ja al Pla d'Anyella comandat per Joan Picas i David Espelt\nPublicat per Antoni Llagostera Fernández a 7:54 Cap comentari:\nTornen les ovelles al camí ramader del Lluçanès?\nAquest any quatre ramats s’arribaran fins el pla d’Anyella i La Molina seguint, des la terra baixa, el camí ramader del Lluçanès en el seu tram central ripollès. Estem davant un canvi de cicle, de tendència, de recuperació dels camins ramaders?\nEl ramat dels Picas al Pedró de Sant Antoni d'Alpens (2012).\nEl proper dissabte i diumenge, dia 15 i 16 de juny de 2013, un ramat d’ovelles de Carles i Jordi Picas Fajula, amb l’ajuda del majoral del Pla d’Anyella Joan Picas Vilalta, tornarà a fer l’antic camí ramader del Lluçanès al Ripollès, sortint del municipi de Sant Martí d’Albars, passant per Alpens i passant per Les Llosses, Gombrèn, Castellar de n'Hug i Toses, fins el pla d’Anyella.\nL’any passat va restablir-se la tradició que estableix que en el període que va “de Sant Joan a Sant Miquel”, els animals passin l’estiu a l’alta muntanya ripollesa, on les zones de pastura tenen una llarga tradició. Fins l’any passat feia bastants anys (una vintena) que cap ramat feia sencer tot el camí ramader del Lluçanès al Ripollès.\nEl camí ramader del Lluçanès és un dels més importants camins ramaders catalans, utilitzat pels ramats transhumants per anar cap a la zones de pastura del Ripollès, alt Berguedà i Cerdanya. L’eix central del camí ramader del Lluçanès anava des dels entorns del monestir de Poblet i Santes Creus, amb ramals des del Garraf, Vallès i Osona, fins les zones de pastura de l’alta muntanya.\nEl ramat a Santa Maria de les Llosses (2012)\nL’iniciativa endegada l’any passat de fer el camí ramader del Lluçanès en el tram ripollès, va voler ser un acte de reafirmació del valor de la ramaderia transhumant tradicional i dels camins tradicionals, un patrimoni que no sols cal conservar pel seu valor històric sinó per la seva capacitat actual de regeneració d’espais, d’activitats a la muntanya, etc.\nPerò la notícia important no és tant celebrar-se la segona edició d’una activitat del Centre d’Estudis Comarcals del Ripollès, sinó el fet que uns dies desprès, el dia 19 de juny, un ramat propietat d’un pastor jove d’Igualada, Antoni Miranda, que hiverna a Orís, també farà el camí ramader, passant la nit al Pujol de Llentes. Miranda farà aquest estiu de majoral de la jaça de Roc Blanc, a La Molina.\nEl ramat al Pujol de Llentes (2012)\nS’està recuperant la tradició de portar els animals pel camí ramader cap a les zones de pastura estival? El fet és que estem, potser de manera temporal, davant una novetat no anecdòtica. També l’any passat el ramat de Josep Tubau, de can Graugés a Borredà, va pujar fins el pla d’Anyella fent el camí ramader.\nL'activitat Camí ramader del Lluçanès al Ripollès 2013 forma part dels cursos d'estiu de la Universitat de Vic i del Campus de Cultura Popular de la Direcció General de Cultura Popular, Associacionisme i Acció Culturals de la Conselleria de Cultura de la Generalitat de Catalunya, i ha estat organitzada pel Centre d'Estudis Comarcals del Ripollès, conjuntament amb la Universitat de Vic i l’Ajuntament de Ripoll, enmarcat com una actuació del Museu Etnogràfic. Es compta amb les aportacions econòmiques del Patronat Francesc Eiximenis de la Diputació de Girona; amb la col·laboració d'ADF Catllar-Montgrony i la Societat de Caçadors de les Llosses; i el suport dels ajuntaments d'Alpens, Les Llosses, Gombrèn, Castellar de n'Hug i Toses, així com del Consell Comarcal del Ripollès.\nPublicat per Antoni Llagostera Fernández a 17:55 Cap comentari:\nPlataforma cultural de la Universitat d'Estiu de Vic 2013\nL'activitat Cami Ramader del Lluçanès al Ripollès forma part dels Campus de Cultura Popular de la Generalitat de Catalunya, forma part de la plataforma cultural de la Universitat d'Estiu de Vic 201.\nCal indicar que els treballs preparatoris del Camí ramader dels Lluçanès al Ripollès varen fer-se durant dos cursos celebrat dins dels cursos d'estiu de la Universitat de Vic en els anys 2010 i 2011.\nL'activitat Cami Ramader dels Lluçanès al Ripollès es organitzada pel Centre d'Estudis Comarcals del Ripollès, la Universitat de Vic, el Museu Etnogràfic de Ripoll i l’Ajuntament de Ripoll; amb aportacions econòmiques del Institut Ramon Muntaner i Patronat Francesc Eiximenis de la Diputació de Girona; amb la col·laboració dels ramats i dels pastors Joan Picas Vilalta i Carles i Jordi Picas Fajula, d'ADF Catllar-Montgrony i la Societat de Caçadors de les Llosses; i el suport dels ajuntaments d'Alpens, Les Llosses, Gombrèn, Castellar de n'Hug i Toses.\nPublicat per Antoni Llagostera Fernández a 16:52 Cap comentari:\nTot a punt per la segona edició del camí ramader del Lluçanès al Ripollès 2013\nHa tenim bastants inscrits en l'activitat Camí ramader del Lluçanès al Ripollès 2013. Podeu veure-ho en l'entrada inscripcions.\nPodeu fer ja la inscripció enviant un a allagosteraf@gmail.com\nAquest any s'ha determinat que els preu per assistent i dia sigui de 25 € per persona, amb el transport (des de Ripoll) i el menjar inclòs.\nPosem com a data límit per inscriure's el diumenge, dia 9 de juny de 2013.\nAquest any farem el camí ramader del Lluçanès al Ripollès el dissabte i diumenge, dies 15 i 16 de juny, i el diumenge, dia 23 de juny de 2013.\nBaixant del coll d'El Soler (2012).\nEl Camí ramader del Lluçanès al Ripollès 3012 s'iniciarà a Alpens, cap a les 10-11 del matí del dissabte, dia 15 de juny. Es passarà pel coll del Soler, pla de Capdevila (a les Llosses), collada del forn i final al Pujol de Llentes.\nLa nit del 15 al 16 de juny, es dormirà al Pujol de Llentes. Hi ha previst un recital de cançons de pastor a càrrec d'Amadeu Rosell.\nEl diumenge, dia 16 de juny, es farà el trajecte entre Pujol de Llentes i el pla de la Pera, a Montgrony,, passant pel colls de Faig General, Palomera, Arç, Merolla i pla de l'Espluga.\nEl diumenge, dia 23 de juny, es farà el camí entre Viles Grosses i pla d'Anyella, passant aquest any per Castellar de n'Hug i font del Boix.\nAquest any, amb els guanys i subvencions que s'obtiguin (i si es econòmicament viable), es voldria rehabilitar la cabana i pleta d'en Camprobí, al pla d'Anyella, amb possibilitat de col·laboració popular.\nPublicat per Antoni Llagostera Fernández a 7:46 Cap comentari:\nCal que es faci una inscripció per participar al Camí ramader del Lluçanès al Ripollès 2013, molt necessàrie per preveure les qüestions de transport i menjar, caldria que tothom qui vulgui participar enviï una inscripció a allagosteraf@gmail.com\nLes inscripcions rebudes fins avui pel Camí ramader del Lluçanès al Ripollès 2013 son:\nElisabet Forcada i Caballé\nSopar al Pujol de Llentes (15 de juny . Cal invitació)\nDia 23 de juny de 2013\nPublicat per Antoni Llagostera Fernández a 8:12 Cap comentari:\nDates Camí ramader del Lluçanès al Ripollès 2013\nJa s'han determinat les dates de la celebració de la segona edició del Camí ramader del Lluçanès al Ripollès 2013.\nPodeu fer ja la inscripció: allagosteraf@gmail.com\nLa presentació i curs introductori, sobre els camins ramaders, es farà a l'Ajuntament de Ripoll el divendres, dia 14 de juny de 2013, a partir de les 11:00 hores.\nAquesta modificació, fent el camí ramader en dies festius, permetrà una major afluència de participants, encara que es continua tenint que ajustar els participants al nombre de persones que pugui acollir el Pujol de Llentes la nit del dissabte a diumenge, dies 15 i 16 de juny de 2013. A més, el fet de fer el camí el dia 23 de juny, permetrà assistir a les revetlles de Sant Joan a tots els participants.\nEl diumenge, dia 16 de juny, es farà el trajecte entre Pujol de Llentes i el pla de la Pera, a Montgrony,, passant pel coll de faig General, Palomera, Arç, Merolla i pla de l'Espluga.\nAquest any s'ha determinat que els preu per assistent i dia sigui de 25 € per persona, amb el transport i el menjar inclòs.\nPublicat per Antoni Llagostera Fernández a 8:35 Cap comentari:\nPlataforma cultural de la Universitat d'Estiu de V...\nTot a punt per la segona edició del camí ramader d...


Jordi Sánchez rebutja un avanç electoral a Catalunya\nJxCat rebutja noves eleccions com a resposta a una sentència condemnatòria\nJordi Sànchez demana a ERC no utilitzar la resolució del judici de l'1-O per fer «política de partit»\nper Agències / AC dimecres, 21 d’agost 2019 - 09:17h\nJordi Sánchez no entén per què una reacció a una sentència condemnatòria ha de passar per nous comicis | Cedida\nJordi Sànchez ha rebutjat un avanç electoral a Catalunya com a resposta a una sentència condemnatòria del Tribunal Suprem (TS) als líders independentistes i ha demanat a ERC no fer «política de partit» amb aquesta qüestió. «Barrejar anticipadament la resposta a la sentència amb eleccions són ganes de fer-nos combregar amb rodes de molí», ha destacat el diputat de JxCat suspès al Congrés, des de la presó de Lledoners.\nAixí s'ha pronunciat després que el líder d'ERC, Oriol Junqueras, i el vicepresident del Govern i conseller d'Economia, Pere Aragonès, hagin contemplat recentment la possibilitat d'un avançament electoral com a reacció a una fallada condemnatòria del TS.\nSegons Sànchez, els que volen o els que insinuen eleccions anticipades han de concretar «què farien el dia després de les eleccions que no puguin fer ara», i argumenta que no entén per què una resposta a la fallada ha de passar per uns comicis quan ja hi ha una majoria parlamentària, de com a mínim 80 escons, contrària a una sentència condemnatòria.\nEls «danys col·laterals» de l'absència d'unitat\nSegons Sánchez, les diferències actuals entre JxCat i ERC són «danys col·laterals davant l'absència d'unitat», al·legant que la rivalitat electoral en temps de tensió política i de reiterades convocatòries electorals obliga a marcar constantment diferències, i que això contamina qualsevol espai de relació. «Si no existeix unitat independentista és per incompetència dels dirigents o bé perquè a algú ja li va bé que no n'hi hagi; i, sense descartar la primera, crec que la clau està en la segona», reflexiona.\nAl seu judici, des del moment en què alguns aposten per reforçar el partit i confrontar-se amb la competència del mateix espai sobiranista, es fa difícil definir la unitat estratègica, més enllà d'acords puntuals: «És poc raonable que dues grans marques que pugnen per un mateix mercat tinguin una unitat estratègica». «No veig, per posar un exemple, Coca-Cola i Pepsi Cola actuant sota una unitat estratègica. La competència electoral entre independentistes ho contamina tot i pot convertir-se en la causa de grans ineficiències i ineficàcies del sobiranisme», adverteix.\nSánchez admet que li incomoda la incapacitat de JxCat i ERC per pactar | TV3\nDe totes maneres, assenyala que la relació personal entre els líders independentistes empresonats és bona i que, políticament, les relacions entre els presos són irrellevants perquè --apunta-- mai han passat per les seves mans.\nEl dirigent polític veu futur a la legislatura al Parlament sempre que Aragonès recorri a les seves «habilitats negociadores» per a aprovar els Pressupostos de 2020, i constata que els comuns i la CUP s'han obert a parlar dels comptes. «Si ERC es veu liderant un govern de concentració amb comuns, CUP i JxCat, com Aragonès i Joan Tardà proposen, el vicepresident tindrà capacitat d'acordar amb ells els Pressupostos en nom d'ERC i JxCat», ha recalcat.\nLa incapacitat de JxCat i ERC per pactar\nSánchez admet que li incomoda la «incapacitat» que JxCat i ERC han tingut per a pactar abans i després de l'últim cicle electoral, la qual cosa, al seu judici, els ha portat a perdre l'Ajuntament de Barcelona i l'hegemonia en altres consistoris i en la Diputació de Barcelona, i creu que tot això els ha portat a teixir pactes amb els socialistes. «El que m'incomoda no són els pactes que s'han fet, sinó els que s'han deixat de fer», ha dit Sànchez.\nEn preguntar-se-li si ERC està ocupant la centralitat política que se li atribuïa a l'espai de JxCat, Sànchez ha cridat a no confondre la centralitat amb guanyar eleccions, destacant que és important guanyar eleccions però «no és determinant si no es poden construir majories sòlides per a governar».\nPer a Sànchez, en política, la suposada centralitat és útil si et porta a governar les institucions: «C's va guanyar les eleccions del 21 de desembre i ningú va creure que havia guanyat centralitat. I en el cas d'ERC, els bons resultats electorals no li han permès governar a Barcelona». «Encara que incomodi a alguns, cal preguntar-se per què i què s'hauria d'haver fet diferent per a guanyar efectivament centralitat», ha resolt.\nEl PDeCAT podria reduir la seva plantilla a la meitat a partir del setembre\nEl PSOE rebutja el govern de coalició amb Podemos\nTorra crida l'independentisme a reprendre la «ruptura democràtica»\nDràstica mesura del PDeCAT en plena crisi del partit\nURGENT: Nou cop de porta de Sánchez a Podemos\nEleccions Tribunal Suprem 1-O Oriol Junqueras Jordi Sànchez ERC JxCat\nNo a noves elecciions, ja està tot prou embolicat W I W per millorar el pais I anar cap l'independència


Virgínia Bordal actuarà a Sa Màniga en l’espectacle Grans Musicals | card.cat\nVirgínia Bordal actuarà a Sa Màniga en l’espectacle Grans Musicals\nPublicat el 27 de Setembre de 2017 per Magdalena Ordinas\nDins el programa de les Festes del Turista 2017, el proper dissabte dia 30 de setembre a les 20:30h a l’Auditori Sa Màniga de Cala Millor, destacats cantants internacionals alemanys interpretaran peces dels grans musicals de tots els temps. La cantant de sa Coma Virgínia Bordal, per segon any consecutiu, ha estat convidada a cantar amb ells a l’espectacle titulat «Grans Musicals».\nNa Virgínia, a més, dels seus estudis de dansa i cant arran d’un curs que va fer amb la professora alemanya de musicals Gudrum Schade, se li va obrir un món de possibilitats i els darrers anys ha actuat a diversos musicals amb gran èxit.\nÉs component del grup a capela «Supervoices» guanyadors del concurs Acapela, que actuaren de taloners dels Beach Boys a Son Fusteret. Aquest estiu ha cantat als Jardins d’Alfàbia amb un espectacle muntat per David Ordinas.\nActualment segueix amb el projecte del musical Chicago, que tornarà fer amb la Banda de Música d’Alcúdia a diferents teatres. Na Virgínia també és component de la companyia teatral «Un montón de Artistas», en la qual tenen en marxa diferents projectes.\nEls amants dels grans musicals no es poden perdre l’actuació del proper dissabte a l’Auditori Sa Màniga.\nImatges de diferents espectacles en què ha actuat.\nAquest article s'ha catalogat com a Dansa, Festes, Música, Sa Costa i s'ha etiquetat amb Actuació de Virgínia Bordal a l'Auditori Sa Màniga per Magdalena Ordinas. Afegeix a les adreces d'interès l'enllaç.


Set, sigut o estat? - CATDAVANT - Cultura\nSet, sigut o estat? Dues anècdotes activen el debat sobre la forma verbal correcta\n5 de desembre de 2020 | Cultura | 1 comment\nPermeteu-me explicar-vos les dues anècdotes que han causat que escrigués aquest article:\nLa primera passa en una ràdio local de la meva comarca (El Moianès). Em vaig oferir per a fer-los un llibre d’estil (de compliment voluntari) i el vaig presentar a la direcció. Tot va anar bé fins que vaig arribar als usos del verb ésser, concretament del participi. El llibre d’estil deia, si fa no fa En diàlegs planificats l’única forma acceptable és estat. En diàlegs espontanis la forma preferible és estat tot i que també és acceptable la forma set atès que és una forma pròpia de la nostra comarca. En cap cas és acceptable la forma sigut.\nDesprés de llegir aquest fragment, la directora de la ràdio, una dona que, tot i no tenir coneixements filològics, sempre ha mirat de fer servir un català tan correcte com fos possible, va dir «A mi set em sona molt ‘‘paleto’’» i jo li vaig contestar «Perfecte, doncs digues estat».\nNo cal dir que va continuar fent servir sigut tot i que és una forma que no és pròpia del seu poble.\nLa següent anècdota passa a la facultat de filologia. Ens trobàvem uns quants companys de filologia catalana i jo vaig dir «…aquesta classe ha set…» i abans que pogués continuar la frase, un company em corregeix ràpidament «Sigut». Tot i que vaig provar d’explicar, a un estudiant de filologia catalana, per què set i sigut són igual d’incorrectes, em fa l’efecte que no ho va entendre del tot.\nPerò per què hom pensa que sigut és més correcte que set? La resposta breu (la llarga ja la faré en un altre article) és que és la forma que han decidit emprar els mitjans de comunicació.\nI és aquí on comença l’article de debò (sí, això d’abans ha estat solament per a desfogar-me): Quin problema tenen el sigut i el set?\nA quins llocs es fan servir? La forma sigut és la forma majoritària, s’empra a tot el País Valencià (on també existeix segut) i a gran part de Catalunya. Per la seva banda, el set s’utilitza en algunes comarques de l’interior del Principat. Però en canvi, a les Illes i a la Catalunya Nord encara es fa servir la forma estat com a participi del verb ésser.\nQuan comencen a aparèixer? Al corpus hom no hi pot trobar la forma sigut fins al segle XVIII, en què apareix solament un cop, el que es feia servir com a participi del verb ésser era estat. A partir del segle XIX sigut es fa més abundant.\nSigut és una forma anàloga de verbs com riure; si riure fa rigut, ser fa sigut. Mentre que set ho és de verbs com fer; si fer fa fet, ser fa set.\nPer a aprofundir en la darrera frase del paràgraf anterior analitzarem les llengües romàniques:\nEn català, la gramàtica de Fabra situa la forma estat com a forma principal i el sigut com a forma secundària (no parla sobre el set). En aquest aspecte la GIEC diu pràcticament el mateix, però equiparant el set al sigut.\nEn italià, llengua que fa servir els verbs ésser i estar igual que el català, solament accepta una forma pel participi del verb essere: stato. No hi ha cap altra forma alternativa, ser i estar comparteixen participi.\nLes llengües portuguesa, gallega i asturiana sí que tenen un participi diferent pel verb ser i pel verb estar. Curiosament en la llengua aragonesa hi ha zones en què predomina la forma estau/estato i d’altres en què predomina la forma seu.\nPodem veure que la llengua francesa no té el verb estar, solament fa servir el verb être (ser), de totes maneres, el participi és été, una forma que s’assembla molt més a estat que no pas a sigut o set.\nEl cas de l’occità és un pèl especial, hi ha parlars que fan servir el verb estar i n’hi ha que no. De totes maneres, el participi del verb èstre (ser) i estar és el mateix: estat.\nCom podem veure, doncs, tant la forma sigut com set són castellanismes sintàctics que hauríem de fer desaparèixer del nostre ús.\nLlegeix articles amb temes relacionats: El Moianès, Fabra, filologia\nJoan Amorós Perafort\ton 16 de desembre de 2020 at 12:05\nQui el signa, aquest article?\nManipulació psicològica espanyola contra l’independentisme (5): la dissonància cognitiva


La Garrotxa – Comarques de Catalunya\nHome / Les nostres comarques / La Garrotxa – Comarques de Catalunya\nPanoràmica dels volcans de La Garrotxa – portaldecatalunya.cat\nLa Garrotxa és una comarca prepirinenca de Catalunya que pertany a la província de Girona. Té una extensió de 735,39 km², consta de 21 municipis essent la seva capital Olot. Limita amb les comarques de El Ripollès, Osona, La Selva, El Gironès, el Pla de l’Estany i L’Alt Empordà així com una petita zona amb França.\nPuig Sacalm a la Comarca de La Garrotxa – portaldecatalunya.cat\nEl relleu de la comarca de La Garrotxa es caracteritza per la transició de la muntanya a la plana i per l’existència d’una zona volcànica. La comarca es divideix en dues regions:\n– L’alta Garrotxa: Presenta un relleu abrupte i un territori relativament poc alterat per l’activitat humana i comprèn els contraforts de la serralada pirinenca amb abruptes elevacions com la del : Montfalgars (1.610 m.), el cim culminant de la comarca, Comanegra (1.558 m.), Bassegoda (1.376 m.) i Mare de Déu del Mont (1.115 m.); així com llurs contraforts meridionals, com el Puig Ou (1.299 m.), el Bestracá o Mestrecá (1.044 m.), la Serra de Gitarriu o Guitarriu (1.192 m).\n– La plana d’Olot: Situada a la part central de la comarca de La Garrotxa, gaudeix d’un paisatge molt més amable i suau, amb relleus menors com la mola del Puigsacalm (1515 metres), Puig Cubell (1485 metres), Cabrera (1306 metres) i la serralada del Corb i Finestres (Puigsallança – 1027 metres). Inclou una de les zones volcàniques millor conservades de tota la península (alguns com el Croscat (786 m.), Santa Margarida (682 m.), Roca Negra (637 m.), entre d’altres).\nPaisatge de la Garrotxa – portaldecatalunya.cat\nLa xarxa hidrogràfica de la comarca de La Garrotxa té com a artèria principal el Riu Fluvià, que separa les dues subcomarques. És un riu de tipus mediterrani de cabal no gaire subjecte a crescudes. El seu afluent principal és el Llierca que s’ajunta amb la Riera de Sant Aniol i s’aboca al Fluvià. També cal tenir en compte el Riu Brugent i la Riera de Llémena, afluents del Ter.\nEl clima de la comarca de La Garrotxa és mediterrani de muntanya mitjana. Pel que fa a les temperatures, els estius són frescos i els hiverns són freds a causa de la influència del Pirineu.\nLes freqüents formes de cubeta hi ocasionen inversions tèrmiques, i el relleu, genera una variant climàtica de muntanya, on prenen importància les precipitacions de neu. Les precipitacions són abundants durant tot l’any (la pluja anual oscil·la al voltant dels 1000 mm.). El màxim es registra a la primavera, i el mínim, a l’hivern, l’estació més seca.\nEl règim de pluviositat a la comarca de La Garrotxa és extraordinari, ja que no es dóna el mínim estival que caracteritza els climes mediterranis.\nLa vegetació de la comarca de La Garrotxa segueix les línies del clima. Hi ha un sector de caràcter mediterrani, que s’estén per l’Alta Garrotxa, mentre que la resta és coberta per vegetació submediterrània que passa a atlàntica en els punts més humits i frescals.\nAl sector mediterrani de la comarca, domina l’alzinar muntanyenc. A les terres més orientals hi ha també d’alzinar amb marfull, sovint substituït per pi blanc.\nAls cims més alts de la comarca hi pot haver roure martinenc i pi roig i al sector occidental predominen els caducifolis, els roures i els faigs (fageda de Jordà). El sotabosc és pobre i consta principalment de petites plantes herbàcies; marxívol i falgueres. Als solells i sectors més secs continua l’alzinar. La desaparició del bosc dóna lloc a prats de pastura, que es mantenen tot l’estiu.\nHistòria de la Comarca de La Garrotxa\nEl procés del poblament prehistòric i antic de la comarca de La Garrotxa no és gaire conegut. Hi ha indicis del paleolític (cova dels Ermitons de Sadernes), i vestigis de poblament de les primeres edats del metall, amb coves sepulcrals (cova del Bisbe), i també del temps de les transformacions dels indoeuropeus.\nL’època ibèrica és coneguda a través de diversos poblats i per troballes monetàries. Un plom escrit d’Empúries es refereix als olossitani, probable precedent del nom d’Olot, que devien dur els habitants de la comarca. La romanització es manifesta pel poblament rural en vil·les, com la de Can Ring, prop de l’actual Besalú.\nD’aquesta època són importants els terratrèmols que van afectar la comarca de La Garrotxa els anys 1427 i 1428. Un dels fets més destacats de la història de la Garrotxa el va protagonitzar Francesc de Verntallat, que va liderar l’Aixecament dels Remences, o sigui, de la pagesia, contra els senyors feudals i que va desencadenar la Guerra dels Remences entre 1460 i 1486.\nEl territori que forma la comarca de La Garrotxa correspon juntament amb la vall de Camprodon, el Pla de Banyoles i una part de l’Alt Empordà, al “Pagus”.\nEl “Pagus” era un territori amb govern descentralitzat, si bé van quedar fora d’aquest, els següents emplaçaments:\n– El nucli primitiu del comtat de Besalú que pertanyia al Comtat de Girona.\n– El sector sud-occidental de la comarca constituí el Vescomtat de Bas, territori patrimonial dels antics vescomtes de Besalú.\nEn la divisió del Principat de Catalunya en vegueries, vigent el 1304, La Garrotxa (excepte la vall d’Hostoles, de la vegueria de Girona) restà inclosa en la Vegueria de Besalú.\nPont de Besalú – portaldecatalunya.cat\nA la fi de l’edat mitjana Olot i les valls de Bianya i de Ridaura passaren a la vegueria de Camprodon, mentre que la demarcació passava a sotsvegueria de Besalú, dependent de la Vegueria de Girona, que des del 1716 fou una alcaldia major dins el corregiment de Girona.\nAmb la divisió provincial, la comarca de La Garrotxa restà dins la província de Girona, de la qual constituí un partit judicial (1835) amb capital a Olot, que ja feia temps que havia esdevingut centre econòmic d’una gran part de la comarca.\nEl 1936, en la divisió de Catalunya decretada per la Generalitat, fou constituïda la comarca de La Garrotxa, amb els mateixos municipis que el partit judicial, excepte Sant Miquel de Campmajor, que fou atribuït al Gironès. La demarcació va ser modificada el 1937 i el 1969 fins a l’actualitat.\nLa Fageda d’en Jordà – portaldecatalunya.cat\nA la comarca de La Garrotxa, podem descobrir un munt de tradicions a través de les seves festes, sent les més destacades les següents:\n– Les Festes del Tura d’Olot (declarada Festa Tradicional d’Interès Nacional des de l’any 1996).\n– El Ball dels Cavallets, Gegants i Mulassa de Sant Feliu de Pallerols.\n– La Sardana de Corpus i Ballada dels Gegants d’Olot.\n– El Ball de l’Àliga de Sant Ferriol a Olot.\n– La Festa de la Mare de Déu del Carme d’Olot.\n– L’Aplec de la sardana d’Olot.\n– La Fira Medieval de Besalú (cal destacar molt positivament la celebració d’aquesta fira pel seu interès, tradició i l’incomparable marc físic on es desenvolupa).


Els treballadors públics asseguren que els danys del 155 són irreversibles La República\nEls treballadors públics asseguren que els danys del 155 són irreversibles\nM.B| Els perjudicis del 155 són irreversibles. Així ho assegura Yolanda Hernández, presidenta de ServidorsCAT, una associació de treballadors vinculats a l'administració que aquest mes de desembre ha publicat el primer informe de danys que l’article de la Constitució espanyola ha provocat a les institucions catalanes. Diu el text que la Generalitat “mai no havia funcionat tan malament” i apunta Hernández que -de fet- l'objectiu d’escriure’l ha estat desmentir aquells que diuen que el 155 ha portat normalitat als organismes públics catalans.\n“El principal element distorsionador és la convocatòria d’unes eleccions que no podien convocar”, ha assenyalat per criticar la despesa que suposen “a càrrec del patrimoni de la Generalitat”. I és que l’inventari de danys de ServidorsCAT deixa entreveure les catastròfiques conseqüències que està tenint l’aniquilació de l’autogovern a Catalunya, entre les quals Hernández destaca el cessament de 196 persones del seu càrrec a tots els nivells jeràrquics i -en concret- de tot el personal de les delegacions catalanes a l’exterior. “El 2002, Catalunya feia molts anys que tenia delegacions a l’estranger. No serveixen, com han dit, per promocionar les actuacions del Govern des del punt de vista de la independència, sinó per potenciar les empreses catalanes allà, entre altres coses”, explica Hernández. Pel que fa als organismes suprimits, dissolts o intervinguts (40) pel 155, la presidenta de ServidorsCAT lamenta el destí de la Comissió especial sobre la violació de drets fonamentals a Catalunya, creada per investigar la brutalitat de la policia espanyola contra la població durant el referèndum de l’1-O, que no ha arribat a ser mai operativa.\nD’altra banda, segons Hernández, cal que la ciutadania conegui les iniciatives normatives decaigudes (108), els projectes de llei -com, per exemple, al voltant de la igualtat de tracte i la no-discriminació- o les proposicions de llei que el 155 ha fet caure, entre altres, per l’eliminació dels mòduls prefabricats als centres educatius públics de Catalunya, per l’habitatge social o contra l’abús bancari. ServidorsCAT denuncia, a més, la indefensió jurídica de la Generalitat materialitzada -per exemple- en la no possibilitat de presentar un recurs en el cas de les obres de Sixena o en la “no personació en la causa contra la violència policial de l’1 d’octubre”.\n“Sigui qui sigui qui governi, no ens recuperarem fàcilment de tot el que ha passat”, ha lamentat Hernández, quan recorda les “subvencions que no es van donar o els pressupostos que no s’han executat”. I és que la intervenció econòmica dels comptes de la Generalitat, els retards en el pagament o les afectacions en la contractació han deixat enrere ferides tan greus com la “suspensió de pagaments de les indemnitzacions als expresos polítics de la Guerra Civil i el Franquisme” o el “retard en el pagament de subvencions de projectes i activitats per a entitats de l’àmbit de polítiques socials”. Això sí, el Gobierno no s’ha estat de pagar les despeses que suposa la traducció de la majoria de documents interns de la Generalitat al castellà, imposició que afecta també la normalització lingüística a nivell institucional.\nCap reacció política\nSegons Yolanda Hernández, l’inventari de danys de ServidorsCAT no ha despertat cap reacció dels partits polítics, però sí del món funcionarial i universitari. “La memòria, a vegades, és de curt termini i hem volgut que la gent pogués recordar i fos conscient que l’aplicació de l’article 155 no era tan benèvola com algú ens volia fer creure”, explica. I afegeix que la voluntat dels treballadors de les administracions catalanes és “reivindicar el seu bon funcionament” i que ho seguiran fent després de les eleccions del 21-D.\nDificultats per fer l’inventari de danys?\nPreguntada sobre si ha estat difícil que els servidors públics expliquessin les conseqüències de l’aplicació del 155 als seus respectius àmbits, la presidenta de ServidorsCAT ha assegurat que tot i que “els primers dies la gent era molt més reticent” a col·laborar, finalment, van acabar implicant-s’hi “a la vista del que està passant”. “Al principi, la gent estava molt més tranquil·la i callada, quan van pensar que això duraria quatre dies i millor no ficar-s’hi, però ara és conscient que això no passarà tan fàcilment i és molt més crítica”, ha explicat. En aquest sentit, Hernández ha reivindicat el bon funcionament les ADIC (Assemblees en Defensa de les Institucions Catalanes) que s’han encarregat de “recollir les problemàtiques de cada departament”.\nAixí, ha destacat la coordinació entre els mateixos funcionaris per tal de “treballar perquè el 155 no pugui impedir que les institucions segueixin funcionant”. “Hi ha molta gent que potser no hagués format mai part d’una associació o d’un moviment d’aquest tipus, però s’han sentit desemparats, sobretot, als llocs on no hi ha comandaments o persones a qui adreçar-se”, conclou.\nAQUÍ PODEU LLEGIR L'INVENTARI DE DANYS COMPLET


La Falla Bernat Aliño de Sueca lliura els premis de la 3ª edició del concurs de microrelats – RiberaTV\nLa Falla Bernat Aliño de Sueca lliura els premis de la 3ª edició del concurs de microrelats\nEl casal de la Falla Bernat Aliño ha acollit el passat divendres l’acte de cloenda de la tercera edició del concurs de microrelats i la presentació del llibret de falla de 2017\nSueca, 06/02/2017.La Falla Bernat Aliño de Sueca ha celebrat este divendres la cloenda de la tercera edició del concurs de microrelats que ha organitzat la comissió per tercer any consecutiu.\nEnguany la comissió proposava el repte de començar el relat amb la frase “Aquella nit de 1916…”, ja que en este passat 2016 s’han complit 100 anys de la mort de Bernat Aliño, qui fou alcalde i metge de la localitat, i qui dóna nom a la comissió suecana. El certamen s’emmarca així en tot un seguit d’actes organitzats per la comissió en homenatge a la seua figura.\nDes de l’organització van voler remarcar “l’esforç, la il·lusió i la tenacitat” dels professors, còmplices d’esta proposta cultural fallera i van reconéixer també l’excel·lent treball dels alumnes, tot remarcant que el jurat ha tingut una tasca ben complicada, atés que tots els treballs han estat d’una altíssima qualitat. També l’alcaldessa, Raquel Tamarit, es va sumar a les felicitacions tant a la comunitat educativa com al col·lectiu faller per la llavor literària que porten endavant en pro d’una societat més culta i creativa.\nL’organització ha destacat també que en esta edició s’han rebut prop d’un centenar de propostes literàries i han aprofitat l’ocasió per agrair alhora la col·laboració dels patrocinadors del certamen, Copymat, Atmosfera Esport i Papereria Rocher.\nEn la categoria de 1r i 2n d’ESO, el relat ganyador ha estat “El planeta dels pensaments” de Lorena Espasa, de l’IES Joan Fuster, i el segon i el tercer premi han sigut per als relats “Aquella nit” i “La carta”, de Núria Aliaga de l’IES Joan Fuster i d’Almudena Sanjuán de l’IES Joan Fuster, respectivament.\nD’altra banda, en la categoria de 3r i 4t d’ESO, el relat guanyador ha sigut, “L’àvar de Dénia” d’Adrián Magraner del col·legi La Encarnación, el segon premi per al relat “Una historia de cine” de Maria Palau, també del col·legi La Encarnación, i el tercer per al relat “No puc” de Núria Osca, del col·legi Maria Auxiliadora.\nPer últim, en la categoria de Batxillerat, el primer premi ha sigut per al relat “Covard” d’Adrina Orts, del col·legi La Encarnación, el segon per a “Estranys de la nit” de Blanca Ibiza, i el tercer per a “Un sorprenent Aparell” de Javi Segarra, tots dos també del col·legi La Encarnación.\nA l’acte també es va presentar el llibret faller de 2017 amb caràcter literari “De sobaquet al casal”, una proposta gastronòmica sobre l’entrepà de sobaquet i tot allò que envolta un sopar de falla. Es tracta d’un estudi exhaustiu sobre l’entrepà, amb elaboracions, vocabulari, etc. I com tots els anys, també arreplega les propostes culturals que es fan des de la falla, com ara els treballs guanyadors del concurs de microrelats i del concurs de fotografia “Sueca en Falles”, la col·laboració amb la Mostra Internacional de Mim de Sueca o la celebració del centenari de la mort de Bernat Aliño.\nLa presentació del llibret va estar a càrrec del periodista suecà i faller, Carles Galletero, i Carlos Miragall, vicepresident de la comissió i organitzador del concurs de microrelats va estar l’encarregat de conduir l’acte de lliurament de premis del certamen literari. Els màxims representants de la comissió i l’alcaldessa de la localitat, Raquel Tamarit, i el regidor de Cultura i Educació, Vicent Baldoví també hi van participar.\nLa Falla Bernat Aliño de Sueca lliura els premis de la 3ª edició del concurs de microrelats added by Ribera Televisió on 6 febrer, 2017


Arxius de Josep Lluís Abad i Bueno - Pàgina 2 de 9 - El Pont Cooperativa de Lletres\nSimbiosi Ja saps com d’elemental és el meu viure. Obrir els ulls, respirar, gesticular, parlar, feinejar, qualsevol pensament i acció caminen d’aquest món interior cap al teu. Aquest far de llums al vent és un sentiment que visc i somie. Rere cada corba del text escric el seny que em fa teu. Per tu i …\nPetites postals per a Grupeco, 44 Llegeix més »\nUna pedra A Maite Ferrandis i Antonio Buchó A les mans tinc una pedra. No és gran, ni bella, ni petita, ni irregular. És tan sols una pedra i en ella -m’incloc- cap tot l’univers. Amb ella aprenc a viure els meteors, el pas del temps. Per ella he descobert que no cal inquietar-se, com …\nPetites postals per a Grupeco, 42 Llegeix més »


El somni dels més petits - FC Barcelona\nHomeFutbolFormatiu MasculíNotíciesEl somni dels més petits\nEl somni dels més petits\nWWW.FCBARCELONA.CAT - 24/05/2016 | 00:00\nEl Prebenjamí ha visitat l’Hora B de Barça TV, on ha explicat com ha viscut una temporada on no va poder començar a competir fins el mes de gener per la sanció FIFA i on ha terminat guanyant la Lliga jugant contra nens dos anys més grans que ells\nEl Prebenjamí ha visitat avui l'Hora B de Barça TV. FCB\nEl Prebenjamí ha estat el gran protagonista a l’Hora B de Barça TV. Els 11 jugadors acompanyats dels seus dos entrenadors, Juanan Gil i Dani Segovia, han explicat en directe a la periodista Cristina Collado com han viscut aquesta temporada en la que no van poder començar a competir fins el mes de gener per la sanció FIFA i en la que els petits jugadors de la promoció del 2008 han guanyat la seva primera Lliga al Barça. El Prebenjamí ha guanyat la Lliga del Grup 4 de la Segona Divisió Benjamí, a falta d’una jornada per disputar-se, amb 24 victòries, un empat i quatre derrotes i un balanç de 143 gols a favor i 42 en contra. També han conquerit aquesta temporada el Torneig Fundació Vicente Ferrer, guanyant l’Espanyol a la final, i el Torneo Primer Toque superant al Llevant a la final.\nAquest han estat per Juanan Gil, l’entrenador del Prebenjamí campió de Lliga, els grans moments que han marcat la temporada:\nLa pretemporada. “Els jugadors venen de ser els millors dels seus equips, tot el que fan està bé, i els seus equips juguen per a ells. En arribar aquí es troben que tots els seus companys tenen un nivell similar i que no destaquen tant com als seus anteriors equips. A més, els costa entendre perquè se’ls corregeix aspectes que ells pensaven que dominaven a la perfecció. Els jugadors, a més, venen en taxi i ja no els acompanyen els pares als entrenaments. Arrel d’aquests factors, durant el mes de setembre ens vam trobar amb alguns jugadors que trobaven a faltar als pares, i altres que tenien un conflicte intern perquè no entenien perquè els corregien tant si eren molt bons. A conseqüència de tot això vam penjar una frase al vestidor que ens ha acompanyat durant tota la temporada: “No t’amoïnis si el teu entrenador et corregeix perquè vol dir que t’aprecia i vol que millori, amoïnat quan deici de fer-ho perquè voldrà dir que ha perdut la confiança en tu”.\nEl debut a la Lliga. “Després de quatre mesos sense poder competir i després de moltes setmanes de preguntes dels nens que no entenien la raó, per fi va arribar al gener el moment de competir. El primer partit va ser molt emocionant. Vam viure una setmana de molts nervis, però la victòria per 0-3 a camp del Pallejà, el quart classificat aleshores, ens va donar molta força per afrontar la temporada jugant dos partits a la setmana per recuperar el temps perdut”.\nEls tornejos. “El Torneig Fundació Vicente Ferrer a Sant Cugat és el primer que juguem tots junts. Ens trobem amb moltes coses noves: partits de 15 minuts, esmorzar i dinar junts, més ambient a les graderies... Després de jugar a la Lliga amb nens dos anys més grans que nosaltres, per fi juguem amb els de la nostre edat. Fem un gran torneig i superem l’Espanyol a la final per 2-0 donant les primeres pinzellades de l’ADN Barça. Era el mes de febrer. Al març arriba la gran experiència. Juguem a Castelló el Torneig Primer Toque. Vam marxar tres dies sense pares i per molts era la primera vegada que passaven la nit fora de casa i que s’haurien de menjar allò que el cos tècnic determinés. Vam fer de ‘papis’ tot el viatge però ens va permetre veure la tele tots plegats, jugar a jocs de taula, escoltar musica plegats, passejar per Castelló. Ens va ajudar a cohesionar encara més el grup. Vam guanyar el torneig superant al Llevant a la final. Aquest torneig va ser clau per guanyar després la Lliga i per competir la resta de la temporada com un autèntic equip”.\nFCB Masia: El Prebenjamí explica els seus... by fcbarcelona\nLes dianes més espectaculars del futbol formatiu\nPluja de títols aquesta Setmana Santa\nEl Prebenjamí guanya la Lliga més esperada


ciencies.escorialvic.org – Pàgina 13 – Llibre digital de Ciències – Escorial Vic\nPublicat a 06/02/2011\nPublicat a 04/09/2011 06/03/2012\nLlegeix atentament aquest issuu i fes els exercicis que hi ha al teu diari de classe. Demana tot el que no entenguis al professor.\nPublicat a 03/24/2011 05/27/2012\nPremi Nobel de Química 2005 – POU\nEn la premsa, diàriament es recullen articles que fan referència a la química i en les aplicacions que té a la societat. L’avanç en la química i de la ciència en general, va estretament relacionat amb el progrés d’una societat.\nL’any 2005 el diari El País publicava un article sobre els guanyadors del Premi nobel de Química d’aquell mateix any. Et demanem que en facis una lectura acurada i responguis les preguntes que tens a continuació. Caldrà que un cop acabat, ho entreguis al professor a través d’un pou de la plataforma.\n1. Redacta una oració que resumeixi l’article.\n2. Explica el significat d’aquests termes: fàrmac, catalitzador, síntesi química, osteoporosi, artritis.\n3. En el text que va presentar la Fundció Nobel per justificar aquest premi el 2005 es diu que la contribució dels guardonats representa un gran pas endavant en la química verda.\na) Què vol dir aquesta afirmació?\nb) Quina importància pot tenrir l’interès actual per una química verda?\n4. Indica algunes de les conseqüuències que pot tnir en la nostra societat occidental l’ús d’una química que es pugui considerar “verda”.\nPublicat a 03/03/2011 04/21/2014\nCorrelació Pes/Alçada – EXERCICI COMPLEMENTARI\nAra seria qüestió de treballar una mica vosaltres amb això de l’IMC. De pas fem una repassadeta a l’Excel. El recordeu ?\nL’objectiu d’aquesta activitat és el d’aprendre a fer una correlació estadística entre dues variables.\nTots heu vist aquestes balances de les farmàcies en què pots introduir la teva alçada i et dóna el teu pes real i també el pes ideal (el que se suposa que hauries de tenir).\nDel que es tracta és que primer recolliu en una taula els pesos i les alçades de tots els alumnes de la classe.\nA continuació ho poseu a l’ordinador en dues columnes. La primera el pes (Kg) i la segona l’alçada (m).\nA la tercera columna feu calcular a l’ordinador l’IMC de cada alumne. Només es tracta de cercar l’expressió matemàtica per calcular l’IMC i introduir-la a l’excel.\nDespres cal fer un gràfic on apareguin en abscises els pesos i en ordenades les alçades. No obstant en aquest cas no heu d’unir els punts amb una línia com es fa habitualment en els gràfics sinó que heu de seguir les indicacions que us donarà el professor.\n1. Heu de fer una taula i demanar a tots els companys el seu pes i la seva alçada.\n2. Introduir les dades en un full de càlcul\n3. Obrir una tercera columna on calcularem l’IMC (buscant la fórmula).\n4. Fer un gràfic seguint les indicacions.\n3. Lliurar tota la feina en el pou corresponent.\nPodeu complementar totes aquestes indicacions amb altres aspectes que se us acudeixin.\nPublicat a 03/02/2011 11/06/2016\nCàlcul de l’IMC – EXERCICI COMPLEMENTARI\nL’IMC o Índex de Massa corporal és un factor que s’utilitza per tenir una idea aproximada de la quantitat de grassa que té el cos. Es tracta només d’una estimació ja que hi pot haver diferents factors que n’alterin el resultat. Aquests factors poden ser la massa muscular, les dimensions de l’esquelet, etc. Aquest índex té significància mèdica en el cas que prengui valors molt alts o molt baixos.\nEn aquesta web pots calcular el teu IMC. Una vegada fet podràs veure una taula amb els valors dels IMC\nPublicat a 08/01/2009 08/12/2013\nXerrada – Escolta i anota\nTot aquest apartat de malaties de l’aparell reproductor i de mètodes anticonceptius, ens el vindrà a explicar la Raquel, farmacèutica de Vic.\nEscolta atentament les seves explicacions, demana tots els dubtes que tinguis educadament i anota a la teva llibreta, tot allò que creguis que és interessant i important.